cyanic-selkie/wikianc huggingface dataset:
কুম্ভকৰ্ণ
কুম্ভকৰ্ণ (कुम्भकर्ण) হৈছে বিখ্যাত হিন্দু মহাকাব্য ৰামায়ণৰ এজন প্ৰখ্যাত ৰাক্ষস আৰু ৰাৱণৰ এজন কনিষ্ঠ ভ্ৰাতৃ। বিশালাকায় শৰীৰ আৰু অসাধাৰণ ক্ষুধাৰ গৰাকী কুম্ভকৰ্ণক প্ৰাচীন হিন্দু পুৰাণত এজন সৎ চৰিত্ৰৰ ব্যক্তি আৰু মহান যোদ্ধা বুলি বৰ্ণনা কৰা হৈছে। ৰামায়ণৰ যুদ্ধৰ সময়ত কেৱল নিজৰ শক্তি দেখুৱাবলৈকে তেওঁ বহুতো বান্দৰ হত্যা আৰু ভক্ষণ কৰিছিল। তেওঁক ধাৰ্মিক আৰু বুদ্ধিমান বুলি গণ্য কৰা হৈছিল। তেওঁ এজন অতুলনীয় যোদ্ধাও আছিল কিয়নো দেৱৰাজ ইন্দ্ৰৰ সৈতে হোৱা যুদ্ধত কুম্ভকৰ্ণৰেই জয় হৈছিল।
তেওঁৰ ভ্ৰাতৃ ৰাৱণ আৰু বিভীষণৰ সৈতে কুম্ভকৰ্ণই সৃষ্টিকৰ্তা ব্ৰহ্মাক সন্তুষ্ট কৰিবলৈ এক গুৰুত্বপূৰ্ণ যজ্ঞ আৰু তপস্যা কৰিছিল। ইন্দ্ৰ এই কথাত চিন্তিত আৰু ঈৰ্ষান্বিত হৈ কুম্ভকৰ্ণৰ বৰদানৰ সময় অহাৰ আগতে ব্ৰহ্মাৰ কাষলৈ গৈছিল।
কুম্ভকৰ্ণই বৰ ভিক্ষা কৰিবলৈ লওঁতেই ইন্দ্ৰৰ অনুৰোধত তেওঁৰ জিভা দেৱী সৰস্বতীয়ে বান্ধি পেলায় যাৰ বাবে ইন্দ্ৰাসন (ইন্দ্ৰৰ ৰাজপাট) খোজাৰ পৰিৱৰ্তে তেওঁ নিদ্ৰাসন (শোৱাৰ বাবে বিচনা) বৰদান হিচাপে বিচাৰে। এইটোও কোৱা হয় যে তেওঁ নিৰ্দেৱতৱম (দেৱতাসকলৰ ধ্বংস) বিচাৰিবলৈ লয় আৰু দেৱী সৰস্বতীৰ প্ৰভাৱত তাৰ পৰিৱৰ্তে নিদ্ৰাৱতম (টোপনি) বিচাৰে। ব্ৰহ্মাই তেওঁৰ অনুৰোধ তৎক্ষণাৎ মঞ্জুৰ কৰে। অৱশ্যে তেওঁৰ ভাতৃ ৰাৱণে ব্ৰহ্মাক বৰদানৰ ৰূপত এই অভিশাপটো বাতিল কৰিবলৈ অনুৰোধ কৰিছিল আৰু ভগৱান ব্ৰহ্মাই ইয়াক হ্ৰাস কৰি কৈছিল যে তেওঁ ছয় মাহ শুব আৰু ইয়াৰ পিছত নিজৰ ভোক নিবাৰণ হোৱাৰ লগে লগে তেওঁ পুনৰ নিদ্ৰামগ্ন হ'ব।
যুদ্ধক্ষেত্ৰত
যেতিয়া তেওঁক ৰামৰ সৈতে ৰাৱণৰ যুদ্ধৰ পৰিস্থিতিৰ বিষয়ে অৱগত কৰা হয় তেতিয়া তেওঁ ৰাৱণক বুজাবলৈ চেষ্টা কৰে যে তেওঁ যি কৰি আছে সেয়া ভুল। কিন্তু তেওঁ ৰাৱণৰ প্ৰতি থকা আনুগত্যৰ বাবে যুদ্ধত অৱতীৰ্ণ হ'বলৈ সিদ্ধান্ত লয়। কুম্ভকৰ্ণ যুদ্ধত নামি পৰি ৰামৰ সৈন্যবাহিনী ধ্বংস কৰে। তেওঁ সুগ্ৰীৱক অচেতন কৰি তেওঁক বন্দী কৰি লয়। কিন্তু অৱশেষত ৰামৰ হাতত তেওঁৰ মৃত্যু হয়। যেতিয়া ৰাৱণে তেওঁৰ ভায়েকৰ মৃত্যুৰ কথা শুনে তেওঁ মূৰ্ছা যায়আৰু ঘোষণা কৰে যে তেওঁ সঁচাকৈয়ে ধ্বংস হৈ গৈছে।
কুম্ভকৰ্ণৰ তেওঁৰ পত্নী বজ্ৰবালাৰ পৰা কুম্ভ আৰু নিকুম্ভ নামৰ দুজন পুত্ৰ আছিল। ব্জ্ৰবালা আছিল বলিৰ জীয়ৰী আৰু বিৰোচনৰ নাতিনী আৰু তেৱোঁ‌ ৰামৰ বিৰুদ্ধে যুদ্ধত যুঁজি মৃত্যুবৰণ কৰিছিল।
অৱয়ব আৰু ব্যক্তিত্ব
কুম্ভকৰ্ণক বিভিন্ন ভাৰতীয় শৈলীৰ চিত্ৰত অংকন কৰা হৈছে। তেওঁক কেতিয়াবা শিঙৰ সৈতে দৈত্য হিচাপে চিত্ৰিত কৰা হয়।
কুম্ভকৰ্ণক ভয়ানক আকাৰ আৰু চেহেৰাৰ অধিকাৰী হোৱা স্বত্বেও এক সৎ চৰিত্ৰ হিচাপে চিত্ৰিত কৰা হৈছে। তেওঁ এবাৰত ৬ মাহ জুৰি শুইছিল। তেওঁ আনকি ৰাৱণক সীতাক অপহৰণ কৰাৰ বাবে ৰামৰ ওচৰত ক্ষমা বিচাৰিবলৈ কৈছিল। অৱশ্যে ৰাৱণে এই পৰামৰ্শ মানি লোৱা নাছিল।
তথ্য সংগ্ৰহ
শ্ৰেণী:ৰামায়ণৰ চৰিত্ৰ শ্ৰেণী:অসুৰ শ্ৰেণী:ৰামায়ণৰ ৰাক্ষস
নীলকণ্ঠ (চলচ্চিত্ৰ)
কাহিনীৰ সাৰাংশ
বৰঢুলীয়া নন্দীৰাম ঢুলীয়া শিল্পৰ বাবে উৎসৰ্গিত এক নাম। এসময়ত নন্দীৰাম আৰু তেওঁৰ দলৰ প্ৰদৰ্শন চাবলৈ মানুহৰ হেতা-ওপৰা লাগিছিল। কিন্তু সময়ৰ পৰিবৰ্তনৰ সৈতে ঢুলীয়া শিল্পৰ ঐতিহ্যও ম্লান পৰি আহিল।
প্ৰবল আৰ্থিক অনাতনত ভোগা নন্দীৰামৰ পত্নীৰ বিনা চিকিৎসাত মৃত্যু হ’ল। একমাত্ৰ জীয়েকৰ গাঁৱৰ মহাজনৰ পুতেকৰ সৈতে হোৱা বিয়াখন নিটিকিল। পুতেক কণক হ’ল এটা মদাহী, যাৰ ঢুলীয়া শিল্পটোৰ প্ৰতি তীব্ৰ অনিহা। ইমানৰ মাজতো কিন্তু নন্দীৰামৰ এই শিল্পটোৰ প্ৰতি আনুগত্য একেই থাকিল।
তথ্য উৎস
শ্ৰেণী:অসমীয়া চলচ্চিত্ৰ শ্ৰেণী:২০১০ দশকৰ অসমীয়া চলচ্চিত্ৰ
ইছলামিক মৌলবাদ
ইছলামিক মৌলবাদক বিভিন্ন ধৰণে সংজ্ঞায়িত কৰা হৈছে যে মুছলমানসকলৰ এনে আন্দোলন যিয়ে অতীতক আকোৱালি লয় আৰু ধৰ্মৰ শিপালৈ ঘূৰি আহিবলৈ বিচাৰে আৰু হজৰত মহম্মদ (ছঃ) আৰু তেওঁৰ সহযোগীসকলে যিদৰে জীয়াই আছিল, সেইদৰেই জীয়াই থাকে। ইছলামিক মৌলবাদীসকলে ইছলামৰ প্ৰাথমিক উৎসসমূহৰ (কোৰআন আৰু চুন্নাহ) "আক্ষৰিক আৰু মৌলিক ব্যাখ্যা" সমৰ্থন কৰে, আৰু তেওঁলোকৰ জীৱনৰ প্ৰতিটো অংশৰ পৰা (তেওঁলোকৰ দৃষ্টিত) "বিকৃত" অ-ইছলামিক প্ৰভাৱক নিৰ্মূল কৰিব বিচাৰে, আৰু "ইছলামিক মৌলবাদ"ক ইছলামিক পুনৰুজ্জীৱনবাদ আৰু ইছলামিক আন্দোলনৰ বিৰোধীসকলে ব্যৱহাৰ কৰা দেখা যায়।
তথ্য সংগ্ৰহ
শ্ৰেণী:ইছলাম ধৰ্ম
নৱবিধা ভক্তি
নৱবিধা ভক্তি হৈছে শ্ৰীমদ্ভাগৱত পুৰাণ আৰু আন আন ভক্তি শাস্ত্ৰত উল্লেখ থকা ন বিধ ভক্তি।
শংকৰদেৱৰ এটি শ্লোকত এই ন বিধ ভক্তিৰ উল্লেখ আছে-
"শ্ৰৱণং কীৰ্তনং বিষ্ণোঃ স্মৰণং পাদ সেৱনম্। অৰ্চনং বন্দনং দাস্যং সখ্যমাত্মনিৱেদনম্॥"
এই নৱবিধা ভক্তি হৈছে-
ঈশ্বৰৰ নাম, মহিমা, গুণ, স্বৰূপ আদি সম্পর্কে গুৰু বা সন্ত বা ভক্ত বা ভকত-বৈষ্ণৱৰ মুখেৰে কাণেৰে শুনি কৰা ভক্তিক শ্রৱণ ভক্তি বোলে । শ্রৱণ ভক্তিক মনৰ দুৰ্বাসবা অর্থাৎ বেয়া বাসনাৰ পৰা পৰিত্যাগ পাবৰ বাবে প্রথম উপায় হিচাপে কৰা হয় । নিজ মুখেৰে গাই শুনিলে বা আনে গোৱা কাণেৰে শুনিলে শ্রৱণ ভক্তি সম্পন্ন হয় ।
ঈশ্বৰৰ নাম, মহিমা, গুণ, স্বৰূপ আদি সম্পর্কে নিজ মুখেৰে বা স্বয়ং উচ্চাৰণ কৰি কৰা ভক্তিক কীৰ্ত্তন ভক্তি বোলা হয় । কীৰ্ত্তন ভক্তি পাঁচ ধৰণেৰে বা প্রকাৰে কৰিব পৰা যায়- ভগৱন্তৰ নামোচ্চাৰণ, স্তুতি পাঠ, কথা বা ব্যাখ্যা, গীত আৰু অভিনয় ।
ভগৱন্তৰ নাম আৰু ৰূপক যেতিয়া কোনোৱে চিন্তা কৰে (চিন্তন), তেতিয়া তাক স্মৰণ ভক্তি বোলে । আন ভক্তিৰ ভাগবোৰ সকলো সময়তে আৰু সকলো ঠাইতে কৰাত অসুবিধাৰ সৃষ্টি হ’লেও ‘স্মৰণ ভক্তি’ আমি সকলোতে আৰু সকলো সময়তে কৰিব পাৰো ।
ভগৱন্তৰ পূজা-অৰ্চনা কৰা ঘৰসমূহ পৰিষ্কাৰ কৰা, মন্দিৰ-নামঘৰ আদিত শৰাই-নৈবদ্য আগবঢ়োৱা, ভগৱানৰ মূৰ্ত্তি স্নান কৰোৱা বা ধোৱা আদি পৰিচৰ্যাসমূহৰ মাধ্যমেৰে কৰা ভক্তিক পাদ-সেৱন বোলে । ‘পাদ’ মানে ‘ভৰি বা চৰণ’ আৰু ‘সেৱন’ মানে “পূজা, সেৱা, বা পৰিচর্যা কৰা’ অর্থাৎ ভগৱানৰ দাস হৈ তেওঁৰ চৰণতে মোৰ থৈ তেওঁৰ হৈ সেৱা-পৰিচৰ্যা কৰা ভক্তিয়েই হৈছে পাদ-সেৱন ।
ভাগৱত ৰূপী বিষ্ণু বা কৃষ্ণ বা বিষ্ণুৰ যিকোনো ৰূপ বিশেষৰ বিধিমতে যথাসাধ্যে কৰা পূজা বা ভক্তিকে, অৰ্চন ভক্তি বোলে । অৰ্চন হৈছে- ভগবান, দেৱতা বা কোনো পূজ্যপাদক শ্ৰদ্ধাৰে গোহাৰি জনোৱা কাৰ্য্য । অৰ্চন বা অৰ্চ্চনা দুবিধ, ফলৰূপ অৰ্চন বা অৰ্চ্চনা আৰু সাধনৰূপ অৰ্চন বা অৰ্চ্চনা | বিষ্ণু বা আন ভগৱ্ন্তৰ বাহ্যিক মূৰ্ত্তি/মূৰ্তি আদিৰ পূজা কৰাক, ফলৰূপ অৰ্চন/অৰ্চ্চনা বা বাহ্যিক পূজা বোলে আৰু মানসিক সাধনাৰে বিষ্ণু বা আন ভগৱ্ন্ত বা ইষ্টজনক হৃদয়ত থাপি ভক্তি কৰাক, সাধনৰূপ অৰ্চন/অৰ্চ্চনা বা মানসিক পূজা বোলে |
মানসিক পূজাত অভিজ্ঞ হলেহে বাহ্যিক পূজাকৰণ সিদ্ধ হয় | যি জন প্ৰকৃত সেৱক, তেওঁ মানসিক পূজাত সম্পূৰ্ণ অভিজ্ঞ | মানসিক পূজা বিধি নজনা, কেৱল বাহ্যিক মূৰ্ত্তি আদিৰ পূজকক শাস্ত্ৰই অজ্ঞ বুলিছে |
ভক্তিৰ যিটো ভাগত ভাগৱত ৰূপী বিষ্ণু বা কৃষ্ণ বা বিষ্ণুৰ বা আন ভগৱ্ন্ত বা ইষ্টজনৰ স্তৱ, স্তোত্রাদি, প্রাৰ্থনা, ঘোষা আদি গাই ভগৱন্তক কাকুতি, মিনতি, আদি কৰি সেৱা কৰা হয়, সেই ভক্তিকে বন্দন বোলে ।
ভক্তিৰ যিটো ভাগত এজন লোকে বা ভক্তই তেওঁৰ জীৱনৰ সকলো কাম-কাজ, ইয়াৰ ফলাফল, আদি সমস্ত ভগৱানৰ চৰণত অৰ্পণ কৰিব আৰু তেওঁৰ দাসত্ব স্বীকাৰ কৰি ভগৱানৰ দাসৰো দাস বা ভৃত্য বুলি ভাবিব, তেতিয়া সেই ভক্তিক দাস্য ভক্তি বোলে ।
‘সখ্য বা সখীত্ব’ৰ অর্থ সখা বা সখী । ভক্তিৰ যিটো ভাগত এজন লোকে বা ভক্তই ভগৱন্তক নিজৰ সখী বা লগৰীয়া বা মিত্র হিচাপে ধৰি জীৱনৰ সকলো সুখ-দুখৰ সমভাগী কৰি ভক্তি কৰিব, তেতিয়া সেই ভক্তিকে সখ্য বা সখীত্ব ভক্তি বোলে । বহু শাস্ত্র আৰু শাস্ত্রাজ্ঞ পণ্ডিতৰ মতে, আমি যেতিয়া ভগৱানক নিজৰ সখা আৰু তেওঁৰ ওচৰত আমি দাস বুলি জ্ঞান কৰি যাম তেতিয়া আমি সখ্য-ভক্তিৰ স্বৰূপ উপলব্ধি কৰিব পাৰিম ।
ভাব অনুসৰিও ভক্তিৰ শ্ৰেণী বিভাজন-
ভক্তি শব্দৰ অৰ্থ
'ভক্তি' শব্দৰ সাধাৰণ অৰ্থ ঈশ্বৰ সেৱা। ঈশ্বৰৰ উপৰিও দেশভক্তি, মাতৃভক্তি, পিতৃভক্তি আদি উল্লেখযোগ্য। আধাত্মিক ক্ষেত্ৰত ঈশ্বৰৰ সৈতে বা ভজনীয় দেৱতাৰ প্ৰতি থকা গভীৰ অনুৰাগ আৰু প্ৰীতিয়েই ভক্তি। ভক্তি এক মানসিক অৱস্থা। ভক্তিৰ স্তৰ তিনিটা শ্ৰদ্ধা, ৰতি আৰু ভক্তি। গীতাত চাৰি প্ৰকাৰ ভক্তিৰ কথা উল্লেখ কৰা হৈছে—
ভক্তিৰ শ্ৰেণী বিভাজন
বহল অৰ্থত ভক্তিৰ শ্ৰেণী দুটা-
(অ) গৌণী ভক্তিঃ গৌণীভক্তি হৈছে ‘সাধনা ভক্তি’। গৌণী ভক্তি পাঁচটা অংশৰে সু-সজ্জিত হৈ আছে, সেয়া হৈছে- উপাসক(উপাসনাকাৰী, সাধনাকাৰী, ভক্ত আদি), উপাস্য (উপাসনাৰ যোগ্য, আৰাধ্য, আৰাধিত, পূজিত, উপাস্য দেৱতা, ভগৱান আদি), পূজা-দ্ৰব্য(ধূপ, দীপ, নবদ্য, আদি), পূজা-বিধি(পূজাৰ নীতি-নিয়ম) আৰু মন্ত্ৰ-জপ।
(আ) পৰাভক্তিঃ পৰাভক্তি হৈছে ‘সাধ্য ভক্তি’। যেতিয়া ব্যক্তিয়ে সকলো কামনা-বাসনা শূন্য হৈ একান্ত মনে পূৰ্ণ শান্ত লাভ কৰি ঈশ্বৰৰ পৰম প্ৰেমত নিমগ্ন হৈ ভক্তি কৰে, তাক পৰাভক্তি বোলে।
তথ্যসূত্ৰ
শ্ৰেণী:পোখালি শ্ৰেণী:হিন্দু ধৰ্ম
ফণী (ঘূৰ্ণীবতাহ)
ফণী (‘ফণী’, অৰ্থ "সাপৰ ফণা") হৈছে এক শক্তিশালী গ্ৰীষ্মমণ্ডলীয় ঘূৰ্ণীবতাহ। ভাৰত আৰু বাংলাদেশ ই অত্যন্ত আতংকৰ সৃষ্টি কৰিছে। ঘূৰ্ণীবতাহ 'ফণী'ৰ নাম দিছে বাংলাদেশে। ইয়াৰ অৰ্থ সাপ বা ফণা তুলিব পৰা কোনো প্ৰাণী। ই ভাৰত বতৰবিজ্ঞান বিভাগৰ (আইএমডি)ৰ দ্বাৰা নামাঙ্কিত প্ৰথম বতাহ। ফণী ভাৰত মহাসাগৰৰ সুমাত্ৰাৰ পশ্চিমে অৱস্থিত ক্ৰান্তীয় নিম্নচাপৰ পৰা ২৬ এপ্ৰিলত সৃষ্টি হৈছিল। ফণী ধীৰে ধীৰে পশ্চিমাভিমুখে গমণ কৰে আৰু অধিক শক্তিশালী হৈ গৈ থাকে। নামকৰণৰ দুই দিনৰ পিছতেই ঘূৰ্ণীবতাহ ফণী তীব্ৰতৰ হৈ উঠে। ই বতৰৰ দ্বিতীয় নামাঙ্কিত বতাহ হৈ উঠে। ফণী উত্তৰৰ ফালে অগ্ৰসৰ হৈ থাকে, এই সময়ত বিভক্ত মধ্যপন্থী উল্লম্ব বায়ুৰ সৈতে হোৱা তীব্ৰতৰ সংগ্ৰামত তাৰ অগ্ৰগতি ব্যাহত হয়। বায়ু বিভক্ত স্থানৰ পৰা দূৰলৈ গমন কৰাৰ পিছত, ফণী দ্ৰুত তীব্ৰতৰ হবলৈ আৰম্ভ কৰে আৰু ৩০ এপ্ৰিল, ২০১৯ত ই অত্যন্ত তীব্ৰ ঘূৰ্ণীবতাহৰ ৰূপ লয়।
বতৰৰ ইতিহাস
ভাৰতীয় বতৰবিজ্ঞান বিভাগে (আই.এম.ডি.) ২৬ এপ্ৰিলত সুমাত্ৰাৰ পশ্চিম দিশত এক গ্ৰীষ্মমণ্ডলীয় বিসংগতি প্ৰত্যক্ষ কৰে আৰু ইয়াক ''বি.ইউ.বি. ০২ হিচাপে শ্ৰেণীবদ্ধ কৰে। সেই দিনৰেপৰা, যৌথ ঘূৰ্ণীবতাহ সতৰ্কতা কেন্দ্ৰই (জে.টি.ডব্লিউ.ছি.) এই ক্ৰান্তিয় ঘূৰ্ণীবতাহ গঠনৰ সতৰ্কতা জাৰি কৰে। পৰবৰ্তীকালত, বতাহ ধীৰে ধীৰে উত্তৰলৈ অগ্ৰসৰ হয় আৰু ২৭ এপ্ৰিল ২৫:০০ ইউটিছিত ইয়াৰ প্ৰাবল্য সৰ্বাধিক হৈছিল। একে সময়তে, জেটিডাব্লিউছিটি ব্যৱস্থাৰ বাবে সতৰ্ক কৰি দিছিল আৰু ই ০১ বি'' হিচাপে মনোনীত কৰিছিল। ছয় ঘণ্টা পিছত, আইএমডিয়ে ইয়াক ঘূৰ্ণীবতাহ হিচাপে চিনাক্ত কৰে আৰু ইয়াৰ নাম ৰখা হয় ফণী। ১৮:০০ ইউটিছি পৰ্যন্ত ই তীব্ৰ গতিত চলি থাকে, ফলত ই একদিন ধৰি বতাহৰ কেন্দ্ৰস্থলৰ আশেপাশে হোৱা সংকোচনৰ ফলত স্থগিত হৈ থাকে।
ভাৰতবৰ্ষত ক্ষতি
ঘূৰ্ণীবতাহ ফণী ৩ মে' শুক্ৰবাৰে পুৱা ভাৰতৰ ওৰিশা ৰাজ্যৰ উপকূলত আঘাত হানে। ফণীৰ প্ৰভাৱত প্ৰচণ্ড বতাহ বলে। একেলগে ধাৰাসাৰ বৰষুণ হয়। ঘূৰ্ণীবতাহে ভয়ংকৰ ৰূপ ধাৰণ কৰে। ভাৰতৰ বতৰ বিভাগৰ মতে ঘূৰ্ণীবতাহৰ কাৰণে ঘণ্টাত ১৫০ৰ পৰা ১৭৫ কিলোমিটাৰ বেগত বতাহ বলে। ঘূৰ্ণীবতাহত উৰিষ্যা ৰাজ্যত তিনিজন ব্যক্তি নিহত হয়। ৰাজ্যৰ গছ বিদ্যুতৰ খুঁটাৰ ওপৰত পৰাৰ ফলত সেই এলেকাৰ বিদ্যুৎ–সংযোগ বিচ্ছিন্ন হৈ যায়। ইয়াৰোপৰি অতিপাত বৃষ্টিত কোনো কোনো এলেকা ডুব যায়। ঘূৰ্ণীবতাহৰ সন্মুখীন হ'বৰ বাবে ওৰিশা ৰাজ্য চৰকাৰে আগতীয়াকৈ উপকূলবৰ্তী ১০ লাখৰ অধিক লোকক নিৰাপদ ঠাইত আশ্ৰয় প্ৰদান কৰে।
শেহতীয়া তথ্যৰ বাবে চাওক:
প্ৰস্তুতি আৰু প্ৰভাৱ
thumb|ওড়িশা উপকূলৰ কাষৰ উত্তৰ ভাৰত মহাসাগৰৰ ওপৰত তীব্ৰতৰ ঘূৰ্ণীবতাহ ফণী ভাৰতীয় নৌবাহিনীয়ে ঘূৰ্ণীবতাহ ফণীৰ প্ৰভাৱৰ প্ৰস্তুতিৰ বাবে বিশাখাপট্টনম আৰু ওড়িশা উপকূলৰ নৌবাহিনীৰ জাহাজ নিয়োজিত কৰে। ঘূৰ্ণীবতাহ তীব্ৰতৰ হ'বলৈ আৰম্ভ কৰাৰ লগে লগে আই.এম.ডি.য়ে ভাৰতৰ দক্ষিণ-পূৰ্ব অংশত এই ঘূৰ্ণীবতাহৰ সতৰ্কতা জাৰি কৰে।
তথ্য সংগ্ৰহ
শ্ৰেণী:ঘূৰ্ণীবতাহ শ্ৰেণী:প্ৰাকৃতিক দুৰ্যোগ
কফি
কফি (Coffee) বিশ্বব্যাপী খুব জনপ্ৰিয় পানীয়। পানীৰ লগত ভিজাই তৈয়াৰ কৰা "কফি বীজ" নামে পৰিচিত এক প্ৰকাৰ বীজ পুৰিলৈ গুড়ি কৰি কফি তৈয়াৰ কৰা হয়। এই বীজ কফি চেৰি নামৰ এক ধৰণৰ ফলৰ বীজ। প্ৰায় ৭০খন দেশত এই ফলৰ গছ হয়। সেউজীয়া কফি বিশ্বৰ সকলোতকৈ বেছি বিক্ৰীত কৃষিপণ্যৰ মাজত এটা। কফিত ক্যাফেইন নামৰ এক প্ৰকাৰৰ উত্তেজক পদাৰ্থ আছে। ৮ আউন্স কফিত প্ৰায় ১৩৫ মিলিগ্ৰাম ক্যাফেইন থাকে। কফিৰ উপাদান ক্যাফেইনৰ কাৰণে কফিয়ে মানুহৰ ওপৰ উত্তেজক প্ৰভাব পেলায় আৰু ই উদ্দীপক হিচাপে কাম কৰে। এতিয়া চাহৰ পাছতে কফি বিশ্বৰ অত্যধিক জনপ্ৰিয় পানীয়।
শ্ৰেণী:পানীয়
প্ৰিয়ংকা বৰা (ভলীবল খেলুৱৈ)
প্ৰিয়ংকা বৰা (Priyanka Bora) এগৰাকী ভাৰতীয় ভলীবল খেলুৱৈ৷ ১৯৮৫ চনৰ ৭ জানুৱাৰী তাৰিখে ভাৰতৰ মহাৰাষ্ট্ৰত তেওঁৰ জন্ম হয়৷ তেওঁ ভাৰতীয় মহিলা আন্তঃৰাষ্ট্ৰীয় ভলীবল দলৰ এগৰাকী সদস্য৷
তেওঁ ১০ এছিয়ান গেমছ্ত অংশগ্ৰহণ কৰিছিল৷ তেওঁ ২০১০ চনত ক্লাব পৰ্যায়ত ভাৰতীয় ৰেলৱেৰ হৈ খেলিছিল৷
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভলীবল খেলুৱৈ শ্ৰেণী:জীৱিত ব্যক্তি
লাওছৰ নাৰী
লাওছৰ মহিলাসকল (Laotian Women) দীৰ্ঘদিন ধৰি তেওঁলোকৰ জাতীয় সমাজত সক্ৰিয় অংশগ্ৰহণকাৰী, ৰাজনীতিৰ সৈতে জড়িত, সামাজিক পৰিৱৰ্তন আৰু উন্নয়নক পৰিচালিত কৰা, ব্যৱসায়ৰ জগতখনত সক্ৰিয় আৰু নাৰ্ছ হিচাপে সেৱা আগবঢ়াই আহিছে। তেওঁলোক লাওছৰ সামৰিক বাহিনীৰ বাবে খাদ্য উৎপাদক। বৰ্তমান আধুনিকীকৰণ আৰু লাওছৰ গ্ৰাম্য সমাজৰ পুৰণিকলীয়া ৰীতি-নীতি উভালি পেলোৱাৰ বাবে লাওছৰ মহিলাসকলে পৰম্পৰাগত লাওছ আদৰ্শৰ পৰা বিদেশী জীৱনশৈলী আকোৱালি ল'বলৈ আৰম্ভ কৰিছে।
আইনী মৰ্যাদা
লাওছৰ সংবিধান অনুসৰি লাওছ নাৰীসকল আইনগতভাৱে লাওছ পুৰুষৰ সমান। তেওঁলোকৰ ভোটদান আৰু সম্পত্তিৰ উত্তৰাধিকাৰী হোৱাৰ অধিকাৰ আছে। কাৰ্যক্ষেত্ৰত লাওছ সমাজত নাৰীৰ ভূমিকা আৰু মৰ্যাদা প্ৰায়ে জাতিগত সংযোগৰ ওপৰত নিৰ্ভৰ কৰে। উত্তৰাধিকাৰ স্বত্ব লাভ কৰাৰ পিছত কন্যাই মাটি বা ব্যৱসায়ৰ ওপৰত প্ৰত্যক্ষ নিয়ন্ত্ৰণ লাভ নকৰে, কিয়নো এনে বিষয়ত স্বামীৰ কাৰ্যবাহী ক্ষমতা থাকে। বিভিন্ন জনগোষ্ঠীৰ আন মহিলাসকলে একো উত্তৰাধিকাৰী নহয়। ১৯৯৩ চনত লাওছ চৰকাৰে ভূমি জৰীপ আৰু টাইটেলিঙৰ এক কাৰ্যসূচী স্থাপন কৰে যিটো নামমাত্ৰভাৱে মহিলা মাটিৰ মালিকৰ বাবে অধিক উপকাৰী আছিল। লাওছ পুৰুষ আৰু মহিলাক "সম্পত্তি ৰখাৰ সমান অধিকাৰী" বুলি ঘোষণা কৰা ৰাষ্ট্ৰীয় আইনো জাৰী কৰা হৈছিল, য'ত পৰিয়াল আইনখনে ঘোষণা কৰিছিল যে "বিবাহৰ সময়ত ক্ৰয় কৰা যিকোনো সম্পত্তিক যৌথ সম্পত্তি হিচাপে গণ্য কৰা হয়", আৰু "তেওঁৰ পূৰ্বৰ মহিলাৰ মালিকানাধীন মাটি" বিবাহত তেওঁৰ ব্যক্তিগত সম্পত্তি হৈয়েই থাকে, লগতে নাৰীগৰাকীৰ পিতৃ-মাতৃৰ পৰা উত্তৰাধিকাৰী সূত্ৰে পোৱা যিকোনো মাটিও থাকে”
কৰ্মশক্তি
বহুতো গ্ৰাম্য লাওছ মহিলাই নিজৰ সম্প্ৰদায়ত হস্তশিল্প, বাণিজ্য, জনস্বাস্থ্য, আৰু শিক্ষাকে ধৰি বিভিন্ন অৰ্ধ-আনুষ্ঠানিক ভূমিকা গ্ৰহণ কৰে, ইয়াৰ উপৰিও গৃহিণী আৰু শিশুৰ যত্ন লোৱাৰ পৰম্পৰাগত ভূমিকাও গ্ৰহণ কৰে। চহৰসমূহত আৰু চৰকাৰী পৰ্যায়ত লাওছ মহিলাসকলৰ প্ৰতিনিধিত্ব কম, বিশেষকৈ উচ্চ পৰ্যায়ৰ পদত। মজুৰিৰ ক্ষেত্ৰত সাধাৰণতে মহিলাসকলে পুৰুষতকৈ কম দৰমহা লাভ কৰে।
ধৰ্ম
লাওছ বৌদ্ধ ধৰ্ম আৰু পৰম্পৰাগত বিশ্বাসৰ সৈতে জড়িত বহুতো কথা লাওছ মহিলাক শিকোৱা হয়৷ তেওঁলোকক শিকোৱা হয় যে তেওঁলোকে পূনৰ্জন্ম লাভ কৰাৰ পিছতহে নিৰ্বাণ লাভ কৰিব পাৰে৷
ৰাজনীতি
লাওছৰ মহিলাসকলে ১৯৫৮ চনত ভোটাধিকাৰ আৰু নিৰ্বাচিত হোৱাৰ অধিকাৰ লাভ কৰে। স্থানীয় আৰু ৰাষ্ট্ৰীয় দুয়োটা পৰ্যায়তে চৰকাৰত তেওঁলোকৰ প্ৰতিনিধিত্ব কম হৈয়ে আছে। শেহতীয়া দশকবোৰত মহিলাসকলে ৰাজনীতিত উল্লেখযোগ্য আগ্ৰাসন লাভ কৰিছে। ২০১১ চনৰ মাৰ্চ মাহত ৰাষ্ট্ৰীয় বিধানসভাই ২০১১ চনৰ এপ্ৰিল মাহত অনুষ্ঠিত হ’বলগীয়া ৭ম লাওছ সাধাৰণ নিৰ্বাচনৰ পূৰ্বে সাতচল্লিশগৰাকী মহিলা প্ৰাৰ্থীৰ বাবে এখন আলোচনা চক্ৰৰ ব্যৱস্থা কৰে, যাতে মহিলাসকলৰ মাজত “ৰাষ্ট্ৰীয় বিধায়িনী দলৰ উল্লেখযোগ্য কৰ্তব্য” ভাব জগাই তোলা হয়।
বিবাহ
লাওছ সমাজত স্বামীক বিবাহ বিচ্ছেদ কৰা মহিলাসকলক সমাজত পৰম্পৰাগতভাৱে কলংকিত কৰা আখ্যা দিয়া হয়, প্ৰায়ে দ্বিতীয়বাৰ বিবাহ কৰাত অসুবিধা পায়।
তথ্য সূত্ৰ
শ্ৰেণী:নাৰীৰ অধিকাৰ
জেছি অ'ৱেন্স
জেম্ছ ক্লিভেলণ্ড ‘জেছি’ অ’ৱেন্স (James Cleveland "Jesse" Owens) (১২ ছেপ্টেম্বৰ, ১৯১৩ – ৩১ মাৰ্চ, ১৯৮০) এগৰাকী আমেৰিকান ট্ৰেক এণ্ড ফিল্ড এথলিট আৰু চাৰিটা সোণৰ পদক বিজয়ী অলিম্পিয়ান। অ’ৱেন্সে মূলতে দৌৰ আৰু লং জাম্প খেলত ভাগ লৈছিল আৰু তেখেতক ‘সম্ভৱত: ট্ৰেক এণ্ড ফিল্ড ইতিহাসৰ আটাইতকৈ মহান আৰু খ্যাতিমান এথলিট’ আখ্যা দিয়া হয়। ১৯৩৫ চনত তেখেতে ‘বিগ টেন ইভেণ্ট’-ত এঘণ্টাতকৈ কম সময়ৰ ভিতৰতে তিনিটা বেলেগ বেলেগ খেলত বিশ্ব ৰেকৰ্ড কৰাৰ ঘটনাটোক ‘খেলজগতৰ শ্ৰেষ্ঠতম ৪৫ মিনিট’ বুলি কোৱা হয়। এনে কীৰ্তিমান পাছলৈ কোনেও লভিবলৈ সক্ষম হোৱা নাই। ১৯৩৬ চনত জাৰ্মানীৰ বাৰ্লিনত অনুষ্ঠিত হোৱা অলিম্পিক খেলত অ’ৱেন্সে চাৰিটা সোণৰ পদক লাভ কৰিছিল। খেলসমূহ আছিল ১০০ মিটাৰ দৌৰ, ২০০ মিটাৰ দৌৰ, লং জাম্প আৰু ৪x১০০ মিটাৰ দৌৰ। এই অলিম্পিকত তেখেত আছিল অত্যন্ত সফল খেলুৱৈ আৰু তেখেতে হিটলাৰে বিশ্বাস কৰা 'আৰ্য্য উচ্চাত্মিকাবাদ'ত তীব্ৰ আঘাত হানিছিল।
আমেৰিকা যুক্তৰাষ্ট্ৰৰ ট্ৰেক এণ্ড ফিল্ড শিতানৰ সৰ্ব্বোচ্চ সন্মানক তেখেতৰ নামেৰে জেছি অ’ৱেন্স পুৰস্কাৰ বোলা হয়। ESPN চেনেলৰ দ্বাৰা প্ৰচাৰিত এক অনুষ্ঠানত তেখেতক বিংশ শতিকাৰ উত্তৰ আমেৰিকাৰ ষষ্ঠতম শীৰ্ষ খেলুৱৈ হিচাপে স্থান দিয়া হৈছে। এথলেটিক্ছত তেখেতৰ স্থান আছিল শীৰ্ষত।
জন্ম আৰু শৈশৱ
১৯১৩ চনৰ ১২ ছেপ্টেম্বৰ তাৰিখে আমেৰিকা যুক্তৰাষ্ট্ৰৰ এলাবামা ৰাজ্যৰ এখন সৰু চহৰত জন্ম লৈছিল জেছি অ’ৱেন্সৰ জন্ম হৈছিল। পিতৃ হেন্ৰি ক্লিভলেণ্ড অ’ৱেন্স আৰু মাতৃ মেৰী এমা ফিটজেৰাল্ড আছিল কপাহ পামৰ কৰ্মচাৰী। জেছিৰ সৈতে পৰিয়ালটোৰ সতি-সন্ততি আছিল দহটা। সাত বছৰ বয়সত জেছিয়েকপাহ তোলাৰ কাম লৈছিল। দিনটোত এশ পাউণ্ড কপাহ তুলি দিয়াটো আছিল বাধ্যতামূলক।
জেছিৰ ন বছৰ বয়সত পিতৃ হেন্ৰি ক্লিভলেণ্ডে ‘বিশাল প্ৰব্ৰজন’ৰ অংশ ৰূপে আমেৰিকাৰ অহায়ো ৰাজ্যৰ ক্লিভলেণ্ড চহৰলৈ গুচি আহিছিল আৰু তীখা কাৰখানাত শ্ৰমিক হিচাপে কাম কৰিবলৈ আৰম্ভ কৰিছিল। ক্লিভলেণ্ড চহৰতে জেছিক স্কুলত ভৰ্তি কৰি দিয়া হৈছিল। ককায়েকহঁতে তীখা কাৰখানাত চাকৰি লৈছিল।
স্কুলত নাম-ভৰ্তিৰ সময়ত শিক্ষয়িত্ৰীয়ে নামটো সোধোঁতে, জেছিয়ে পিতৃ-মাতৃ প্ৰদত্ত নাম জেম্ছ ক্লিভলেণ্ড অ’ৱেন্স, চমুকৈ জে. চি. অ’ৱেন্স বুলি কৈছিল। কিন্তু শিক্ষয়িত্ৰী গৰাকীয়ে জেম্ছৰ উচ্চাৰণ ভালকৈ বুজিব নোৱাৰি স্কুলৰ বহীত জেছি অ’ৱেন্স বুলি নাম লিখে।
কিশোৰ জেছিয়ে পঢ়া-শুনাৰ মাজতে সময় উলিয়াই কেতিয়াবা জোতা মেৰামতি, কেতিয়াবা মাল টনা শ্ৰমিকৰ কাম কৰি দুপইচা উপাৰ্জন কৰিছিল। স্কুলত পঢ়ি থকা কালতেই খেলত জেছিৰ প্ৰতিভা প্ৰশিক্ষক চাৰ্লচ ৰাইলী-ৰ চকুত পৰে, আৰু জেছিক প্ৰশিক্ষণৰ বাবে সুবিধা কৰি দিয়ে।
খেলুৱৈ জীৱন
স্কুলত পঢ়া কালতেই জেছিয়ে বিভিন্ন আন্তৰাজ্যিক প্ৰতিযোগিতাত এথলেটিকছ্ত অংশ লৈ তেওঁ বিজয়ী হৈছিল। এথ্লেটিক্ছ ক্ৰীড়াৰ প্ৰায়ভাগ ইভেণ্টতে অংশগ্ৰহণ কৰিলেও জেছিৰ প্ৰিয় আছিল দৌৰ। ক্ষিপ্ৰ গতিৰ বাবে জেছিৰ তুলনা কৰা হৈছিল বন্দুকৰ গুলীৰ সতে, আৰু তেখেতক ‘বাকআইড বুলেট’ বুলি জনা গৈছিল। হাইস্কুলীয়া কালতে জেছিয়ে ৰাষ্ট্ৰীয় হাইস্কুল প্ৰতিযোগিতা-ত ১০০ মিটাৰ দৌৰৰ বিশ্ব-ৰেকৰ্ডৰ সমতা স্থাপন কৰিছিল।
খেলুৱৈ হিচাপে জেছিয়ে অহায়’ বিশ্ববিদ্যালয়ত পঢ়িবলৈ সুযোগ পায়। অৱশ্যে কৃষ্ণাংগ হোৱাৰ বাবে তেখেতে বিশ্ববিদ্যালয় চৌহদত থাকিবলৈ সুবিধা পোৱা নাছিল, লগতে খেলৰ বাবে থকা বৃত্তিও তেওঁ পোৱা নাছিল। কিন্তু ৰাষ্ট্ৰীয় কলেজ এথ্লেটিক্ছ খেল-ত জেছিয়ে ক্ৰমান্বয়ে দুটা বছৰত মুঠতে আঠোটা পদক লভি এক সুদীৰ্ঘ ৰেকৰ্ড স্থাপন কৰিছিল। এই ৰেকৰ্ড ২০০৬ চনতহে ভংগ হৈছিল।
জেছিৰ ক্ৰীড়া জীৱনৰ আটাইতকৈ সফল দিনটো আছিল ১৯৩৫ চনৰ ২৫ মে। মিচিগান ৰাজ্যৰ এন এৰ্বৰ-ত অনুষ্ঠিত ‘বিগ টেন’ ক্ৰীড়া অনুষ্ঠানত জেছিয়ে লাভ কৰিছিল চাৰিটা সোণৰ পদক। তাৰে তিনিটাই প্ৰতিস্থিত বিশ্ব ৰেকৰ্ড ভংগ কৰিছিল আৰু চতুৰ্থটোৱে বিশ্ব-ৰেকৰ্ড স্পৰ্শ কৰিছিল। লং জাম্প, ২২০ য়াৰ্ড দৌৰ, আৰু ২২০ য়াৰ্ড ল’ হাৰ্ডলছ দৌৰত জেছিয়ে বিশ্ব-ৰেকৰ্ড স্থাপন কৰিছিল। ১০০ য়াৰ্ড দৌৰত তেওঁ স্পৰ্শ কৰিছিল ইতিপূৰ্বে স্থাপিত ৰেকৰ্ড। এই সকলোখিনি হৈছিল ৪৫ মিনিটৰ ভিতৰতে। এই্ ৪৫ মিনিট সময়ক এথ্লেটিক্ছৰ ইতিহাসৰ আটাইতকৈ আকৰ্ষণীয় সাফল্য বুলি অভিহিত কৰা হৈছে।
১৯৩৬ চনৰ বাৰ্লিন অলিম্পিকলৈ জেছি নিৰ্বাচিত হয়। কিন্তু, ১৯৩৬ চনৰ বাৰ্লিন অলিম্পিক খেলক লৈ আৰম্ভ হৈছিল প্ৰতিক্ৰিয়া। জাৰ্মানীৰ শাসক হিটলাৰে অলিম্পিক খেলৰ যোগেদি আৰ্যসকল যে সকলো দিশতে আন জাতিতকৈ উৰ্ধত তাকে বুজাব খুজিছিল।
বাৰ্লিন অলিম্পিকত জেছিয়ে ১০০ মিটাৰ দৌৰত ১০.৩ মিনিটেৰে প্ৰথমটো স্বৰ্ণ পদক লাভ কৰিছিল। চাৰি আগষ্টত ২৬ ফুট ৫ ইঞ্চিৰ সুদীৰ্ঘ জাঁপেৰে লং-জাম্পত জেছিয়ে সোণৰ পদক অৰ্জন কৰিছিল। পাঁচ আগষ্টত সোণৰ পদক লাভ কৰিছিল ২০০ মিটাৰ দৌৰত বিজয়ী হৈ। ন আগষ্টৰ দিনা ১x১০০ মিটাৰ ৰিলে দৌৰৰ বাবে দলীয় ভাৱে জেছিয়ে চতুৰ্থটো সোণৰ পদক লাভ কৰে।
অলিম্পিকৰ ঠিক আগে আগে প্ৰখ্যাত খেল-সামগ্ৰী নিৰ্মাণ কোম্পানী এডিডাছ-ৰ মালিকে আহি জেছিক খেলৰ বাবে এডিডাছৰ জোতা পিন্ধিবলৈ সৈমান কৰিছিল। কৃষ্ণাংগ খেলুৱৈ হিচাপে জেছিয়েও প্ৰথম কোনো কোম্পানীৰ স্পনছৰ লাভ কৰিছিল।
হিটলাৰ আৰু জেছি
হিটলাৰে কৃষ্ণাংগ খেলুৱৈ এজনে সকলোকে পৰাজিত কৰাটো পছন্দ কৰা নাছিল। হিটলাৰে জেছিক সৌহাৰ্দসূচক কোনো অভিনন্দন জনোৱা নাছিল। জেছিক পদক দিয়াৰ আগে আগেই হিটলাৰে দৰ্শক আসন এৰি গৈছিল। কিন্তু জেছিৰ মন্তব্য অনুসৰি, হিটলাৰে সদায় এক নিৰ্দিষ্ট সময়ৰ বাবেহে ষ্টেডিয়ামলৈ আহিছিল। পদক প্ৰদানৰ আগে আগে হিটলাৰ যোৱাৰ সময় হোৱা বাবেহে তেওঁ ওলাই গৈছিল। জেছিয়ে আৰু কৈছিল যে এবাৰ ষ্টেডিয়ামৰ দুৱাৰমুখত জেছিক দেখি হিটলাৰে দূৰৰপৰাই হাত জোঁকাৰি অভিনন্দন জনাইছিল। ছিফ্ৰিড মিছনাৰ নামৰ এগৰাকী জাৰ্মান সাংবাদিকে দাবী কৰা মতে হিটলাৰে পদক মঞ্চৰ পাছফালে জেছিক অভিনন্দন জনাই কৰমৰ্দন কৰিছিল। জেছিৰ হাতত সেই মুহূৰ্তৰ এখন ফটোগ্ৰাফো আছিল। জেছিয়ে নিজেই তেখেতক সেই ছবিখন দেখুৱাই প্ৰকৃত কথাটো পোহৰলৈ অনাৰ বাবে চেষ্টাও কৰিছিল। এগৰাকী সন্মানীয় আমেৰিকান পাইলটেও পাছত হিটলাৰে জেছিক কৰমৰ্দন কৰা দেখা বুলি জনাইছিল। বাল্টিম’ৰ ছান কাকতত ১৯৩৬ চনত প্ৰকাশিত এক লেখাত হিটলাৰে জেছিলৈ সন্মানসূচকভাৱে নিজৰ ছবি এখন প্ৰেৰণ কৰাৰো বতৰা আছে। জেছিৰ অনবদ্য ক্ৰীড়া-শৈলীক হয়তো হিটলাৰৰ অহংকাৰী মনটোৱেও সন্মান জনাইছিল।
অলিম্পিকৰ পাছৰ জীৱন
অলিম্পিকৰ ঠিক পাছতে অলিম্পিকৰ সকলো তাৰকা খেলুৱৈক লৈ আমেৰিকাৰ অলিম্পিক সমিতিয়ে ইউৰোপৰ বিভিন্ন স্থানত প্ৰদৰ্শনীমূলক ক্ৰীড়াত ভাগ লোৱাৰ পৰিকল্পনা কৰিছিল। অলিম্পিকৰ প্ৰশিক্ষণ আৰু ভ্ৰমণত ব্যয় হোৱা ধন এনে প্ৰদৰ্শনীমূলক খেলৰপৰা আহৰণ কৰাৰ লক্ষ্যৰে এই সিদ্ধান্ত লোৱা হৈছিল। কিন্তু জেছিয়ে এনে খেলত অংশ ল’বলৈ অমান্তি হৈছিল। তেখেতে বিচাৰিছিল অলিম্পিকত লাভ কৰা জনপ্ৰিয়তাৰে নিজ দেশলৈ উভতি গৈ খেলত অংশ লৈ নিজৰ বাবে কিছু আৰ্থিক উপাৰ্জন কৰি লোৱাটো। অলিম্পিক
কিন্তু, অলিম্পিক সন্থাৰ অধীনত খেলিবলৈ অমান্তি হোৱাৰ দোষত আমেৰিকাৰ ক্ৰীড়া প্ৰাধিকৰণে জেছিৰ অপেচাদাৰী খেলুৱৈৰ অনুজ্ঞা পত্ৰ বাতিল কৰিছিল। ইয়াৰ বাবে জেছিৰ খেলুৱৈ জীৱনৰ পৰিসমাপ্তি হয়। বিভিন্ন আমোদ দৌৰত অংশ লৈ জেছিয়ে পইচা সংগ্ৰহ কৰিবলগীয়া হৈছিল। কোনো এখন ঠাইৰ দৌৰবিদ সকলৰ লগত তেওঁ ১০ গজ পিছত থাকি দৌৰিছিল প্ৰথম হৈছিল, কেতিয়াবা ঘোঁৰাৰ বিপৰীতে, বা কেতিয়াবা গাড়ীৰ বিপৰীতে দৌৰ প্ৰতিযোগিতাত অংশ লৈ জেছিয়ে পৰিয়াল চলাইছিল।
জেছিয়ে ১৯৩৬ চনত ৰিপাব্লিকান পাৰ্টিত যোগদান কৰে, আৰু সেই পাৰ্টিৰ হৈ এল্ফ লণ্ডনৰ বাবে কৃষ্ণাংগসকলৰ মাজত প্ৰচাৰ চলায়। কিন্তু যেনেকৈয়ে নহওক, জেছিয়ে পৰিয়ালৰ আৰ্থিক প্ৰয়োজনীয়তা পূৰাব পৰা নাছিল। বাৰ্লিক অলিম্পিকত লাভ কৰা ধনৰ আয়কৰ দিবলৈও তেওঁ অসমৰ্থ হৈছিল, আৰু কৰ-ফাঁকিৰ গোচৰত পৰিবলগীয়া হয়। ১৯৩৯ চনত জেছিয়ে নিজকে দেউলীয়া ঘোষণা কৰে। ১৯৫৯ চনটো জেছিৰ ওপৰত কৰ-ফাঁকিৰ গোচৰ চলে।
পাছলৈ জেছিয়ে আফ্ৰিকান-আমেৰিকান যুৱ আৰু কিশোৰৰ শাৰীৰিক আৰু মানসিক শক্তি বৃদ্ধিৰ বাবে বিদ্যালয় আদিত বক্তৃতা দিবলৈ আৰম্ভ কৰে। পাছৰ জীৱনত জেছি অ’ৱেন্স-ৰ মূল জীৱিকা আছিল বক্তৃতা প্ৰদান। ১৯৬০ চনৰ বৰ্ণ-বৈষম্যতা আৰু পৃথক্কৰণ সম্পূৰ্ণৰূপে অবৈধ হোৱাৰ পাছত অ’ৱেন্সে আমেৰিকান চৰকাৰৰ হৈ বিভিন্ন কোম্পানী, আৰু দেশতো বৰ্ণ-বৈষম্যতাৰ বিৰূদ্ধে বক্তৃতা দিবলৈ যায়।
১৯৭৬ চনত তেখেতক আমেৰিকাৰ সৰ্ব্বোচ্চ অসামৰিক অসন্মান ‘ৰাষ্ট্ৰপতিৰ স্বাধীনতাৰ মেডেল’ প্ৰদান কৰা হয়। ১৯৯০ চনত তেখেতক মৰণোত্তৰভাৱে আমেৰিকাৰ আন এটা সৰ্ব্বোচ্চ অসামৰিক সন্মান ‘কংগ্ৰেছনেল গ’ল্ড মেডেল’ প্ৰদান কৰা হয়। ১৯৮১ চনৰপৰা আমেৰিকাৰ সৰ্বশ্ৰেষ্ঠ ট্ৰেক এণ্ড ফিল্ড খেলুৱৈক দিয়া সন্মানৰ নাম ৰখা হয় ‘জেছি অৱেনছ এৱাৰ্ড। ’
মৃত্যু
১৯৭৯ চনৰ ৩১ মাৰ্চ তাৰিখে এৰিজ’নাৰ টাস্কান চহৰত হাওঁফাওঁৰ কৰ্কট ৰোগত ভুগি থকা জেছি অ’ৱেন্সৰ মৃত্যু হয়। জেছি অ’ৱেন্সে প্ৰায় ৩৬ বছৰ ধৰি নিয়মিত চিগাৰেট সেৱন কৰিছিল। মৃত্যুৰ সময়ত তেওঁ ৪৯ বছৰৰ দাম্পত্য সংগী, পত্নী মিনি ৰুথ ছ’ল’ম’ন আৰু তিনিগৰাকী জীয়ৰী এৰি থৈ যায়।
বৰ্ণ বৈষম্য
সেই সময়ত আমেৰিকাত প্ৰচলিত 'বৰ্ণ বৈষম্যতা'ৰ প্ৰভাৱ জেছিৰ জীৱনত পৰিছিল। কৃষ্ণাংগ হোৱা বাবেই অহায়' বিশ্ববিদ্যালয়ত তেখেতক চৌহদত থাকিবলৈ অনুমতি পোৱা নাছিল, লগতে বৃত্তিও লাভ কৰা নাছিল। অলিম্পিকত পদক জয় কৰি অহাৰ পাছতো জেছিয়ে চাকৰি লাভ কৰিবলৈ সক্ষম হোৱা নাছিল। জেছিয়ে আমেৰিকাৰ ৰাষ্ট্ৰপতিয়েও তেখেতক অৱজ্ঞা কৰিছিল বুলি পাছলৈ কৈ গৈছে। অৱশ্যে ১৯৬০ চনৰ সংবিধান সংস্কাৰৰ পাছত জেছিয়ে প্ৰাপ্য সন্মান ঘূৰাই পায়।
উত্তৰাধিকাৰ
জীৱনকালত একেবাৰে শেষ সময়তহে আমেৰিকাৰ ৰাষ্ট্ৰীয় সন্মান লাভ কৰিবলৈ সক্ষম হোৱা জেছি অ’ৱেন্সক বৰ্তমান আমেৰিকাৰ এক মহান ব্যক্তিৰ স্থান দিয়া হৈছে। ১৯৭৬ চনত তেখেতক আমেৰিকাৰ সৰ্ব্বোচ্চ অসামৰিক অসন্মান ‘ৰাষ্ট্ৰপতিৰ স্বাধীনতাৰ মেডেল’ প্ৰদান কৰা হয়। ১৯৯০ চনত তেখেতক মৰণোত্তৰভাৱে আমেৰিকাৰ আন এটা সৰ্ব্বোচ্চ অসামৰিক সন্মান ‘কংগ্ৰেছনেল গ’ল্ড মেডেল’ প্ৰদান কৰা হয়। ১৯৮১ চনৰপৰা আমেৰিকাৰ সৰ্বশ্ৰেষ্ঠ ট্ৰেক এণ্ড ফিল্ড খেলুৱৈক দিয়া সন্মানৰ নাম ৰখা হয় ‘জেছি অৱেনছ এৱাৰ্ড। ’
বাহ্যিক সংযোগ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:মৃত ব্যক্তি শ্ৰেণী:এথলীট
ৰমজান
ৰমজান (رمضان ৰমাদ্বান, ) হ'ল ইছলামিক বৰ্ষপঞ্জিকা অনুসৰি নৱম মাহ, যি মাহত বিশ্বব্যাপী মুছলিম সকলে ইছলামিক উপবাস ছিয়াম পালন কৰি থাকে। ৰমজান মাহত ছিয়াম(ৰোজা) ইছলামৰ পঞ্চস্তম্ত তৃতীয়তম। ৰমজান মাহৰ জোন দেখাৰ ওপৰত ভিত্তি কৰি ত্ৰিশ দিনলৈ ৰোজা ৰখা হয়, যিটো নিৰ্ভৰযোগ্য হাদিছৰ দ্বাৰা প্ৰমাণিত। এই মাহত প্ৰত্যেক প্ৰাপ্তবয়স্ক ও সুস্থ মুছলিম ব্যক্তিৰ ওপৰত ছিয়াম(ৰোজা) পালন ফৰজ, কিন্তু অসুস্থ, গৰ্ভৱতী, ডায়বেটিক ৰোগী, ঋতুৱৰ্তী নাৰীসকলৰ ক্ষেত্ৰত সেয়া শিথিল কৰা হৈছে। ৰোজা বা ছিয়াম হ'ল ছুবেহ ছাদিকৰ পৰা সূৰ্যাস্তলৈকে সকলো প্ৰকাৰ পানাহাৰ, পঞ্চইন্দ্ৰিয়ৰ দ্বাৰা গুনাহ(পাপ) কাম আৰু (স্বামী-স্ত্ৰীৰ ক্ষেত্ৰত) যৌনসংগমৰ পৰা বিৰত থকা। এই মাহত মুছলিমসকল অধিক ইবাদত কৰি থাকে, কাৰণ অন্য মাহৰ তুলনাত এই মাহত ইবাদতৰ ছওয়াব(পুণ্য) বহুগুণে বঢ়াই দিয়া হয়। এই মাহৰ শ্ববে কদৰ(ৰমজানৰ ২৭ দিনৰ ৰাতি) নামৰ ৰাতিত কোৰআন অৱতীৰ্ণ হৈছিল বুলি কোৰআনত উল্লেখ আছে, যি ৰাতিক আল্লাহএ কোৰআনতেই হাজাৰ মাহতকৈ উত্তম বুলি কৈছে। এই ৰাতি ইবাদত কৰিলে হাজাৰ মাহৰ ইবাদততকৈও অধিক ছওয়াব (পুণ্য) পোৱা যায়। ৰমজান মাহৰ শেষৰ দিন শ্বাওয়াল মাহৰ জোন দেখা গলে শ্বাওয়াল মাহৰ ১ তাৰিখে মুছলিমসকলে ঈদ-উল- ফিতৰ পালন কৰে, যিটো মুছলিমসকলৰ দুটা প্ৰধান ধৰ্মীয় উৎসৱৰ মাজত এটা।
ৰমজান শব্দৰ উৎপত্তি
ৰমজান শব্দটো আৰবী পথ ৰামিয়া বা আৰ-ৰামম পৰা আহৰণ কৰা হৈছে যাৰ অৰ্থ হৈছে “উষ্ণতা”, বা “শুষ্কতা”। ইৰাণ, বাংলাদেশ, পাকিস্তান আৰু তুৰ্কীৰ দৰে অ-আৰৱ মুছলমান দেশসমূহক ৰামাজান বা ৰমজান বুলি কোৱা হয় ।
গুৰুত্বপূৰ্ণ তাৰিখ
ৰমজানৰ প্ৰথম আৰু অন্তিম তাৰিখচন্দ্ৰৰ দৃষ্টিৰ দ্বাৰা নিৰ্ধাৰণ কৰা হয়
আৰম্ভ
নতুন চন্দ্ৰক ইছলামত ‘হিলাল’ বুলি কোৱা হয়। এই চন্দ্ৰ সাধাৰণতে ৰমজানৰ আৰম্ভণিতে মুছলমানসকলে অনুমান কৰিব পাৰে আৰু ৰমজানৰ দিনটো চন্দ্ৰ দেখাৰ ৰাতিৰ পৰা গণনা কৰা হয়। অৱশ্যে, বহুতে প্ৰত্যক্ষ দৃশ্যপৰ্যৱেক্ষণৰ জৰিয়তে ৰমজানৰ চন্দ্ৰৰ উদ্বোধন নিশ্চিত কৰিবলৈ পছন্দ কৰে।
শবে কাদাৰ
শবে কাদাৰক বছৰটোৰ আটাইতকৈ পৱিত্ৰ নিশা বুলি গণ্য কৰা হয়। এইটো ৰমজানৰ শেষৰ দহ দিনত এটা ডাঙৰ সংখ্যাৰ নিশা সংঘটিত হৈছিল বুলি ধাৰণা কৰা হয়; দাউদী বোহৰাই বিশ্বাস কৰে যে ‘শবে কাদাৰ‘ ৰমজানৰ ৩০ তম নিশা।
ঈদ
ঈদ আল-ফিতৰ বন্ধ ৰমজানৰ শেষৰ ফালে আৰু পৰৱৰ্তী চন্দ্ৰ মাহৰ আৰম্ভণিতে। অৰ্ধচন্দ্ৰ দেখাৰ পিছত বা ত্ৰিশ দিনৰ ৰোজা সম্পূৰ্ণ কৰাৰ পিছত, চন্দ্ৰ চোৱাৰ কোনো সম্ভাৱনা নাথাকিলে ঘোষণা কৰা হয়। খোৱা, পানীৰ আৰু বৈবাহিক ঘনিষ্ঠতাৰ দৰে প্ৰাকৃতিক প্ৰকৃতিলৈ ঘূৰি যাবলৈ ঈদ উদযাপন কৰা হয়।
চেহৰি
মুছলমানসকলে ৰাতিপুৱা হোৱাৰ আগতে প্ৰতিৰাতি ৰাতিপুৱা চেহৰি নামৰ এটা প্ৰাক-ফাষ্ট ফুড পালন কৰে। ফজৰৰ অলপ বিৰতিৰ পিছত, মুছলমানসকলে দিনটোৰ প্ৰথম প্ৰাৰ্থনা ফজৰ নামাজ আৰম্ভ কৰে
ঘটনাৱলী
এই মাহৰ কিছু গুৰুত্বপূৰ্ণ ঐতিহাসিক ঘটনাসমূহ হ'ল: মাহটোৰ শেষৰ দহ দিনত (সাধাৰণতে অযুগ্ম ৰাতিত) লাইলাতুল কদৰ পালন কৰা হয়। মুছলিমসকলে এই ৰাতিক হাজাৰ মাহতকৈ উত্তম ৰাতি বুলি বিশ্বাস কৰে। হাদিছত লাইলাতুল কদৰৰ ইবাদতৰ দ্বাৰা এক হাজাৰ মাহ (৮৩ বছৰ চাৰি মাহ)ৰ ইবাদতৰ সমপৰিমাণ পোৱাৰ কথা কোৱা হৈছে।
তথ্যসূত্ৰ
শ্ৰেণী:ইছলাম ধৰ্ম শ্ৰেণী:উৎসৱ শ্ৰেণী:মাহ
আমেৰিকা যুক্তৰাষ্ট্ৰ
আমেৰিকা যুক্তৰাষ্ট্ৰ বা মাৰ্কিন যুক্তৰাষ্ট্ৰ (United States of America) উত্তৰ আমেৰিকা মহাদেশত অৱস্থিত পঞ্চাশখন ৰাজ্য আৰু এখন যুক্তৰাষ্ট্ৰীয় জিলাৰে গঠিত এখন যুক্তৰাষ্ট্ৰীয় সাংবিধানিক গণতান্ত্ৰিক ৰাষ্ট্ৰ। এই দেশ ইউনাইটেড ষ্টেট্‌চ অৱ আমেৰিকা নামেৰেও জনাজাত। পশ্চিমে প্ৰশান্ত আৰু পূবে আটলাণ্টিক মহাসাগৰৰ মধ্যস্থলত এই ৰাষ্ট্ৰ অৱস্থিত; উত্তৰ আৰু দক্ষিণ সীমান্তত যথাক্ৰমে কানাডা আৰু মেক্সিকো ৰাষ্ট্ৰদ্বয় অৱস্থিত। আলাস্কা ৰাজ্যখন মহাদেশৰ উত্তৰ-পশ্চিমত অৱস্থিত; এই ৰাজ্যৰ পূব সীমাত কানাডা আৰু পশ্চিমে বেৰিং প্ৰণালী; তাৰ কাষতে ৰাছিয়া। আনহাতে হাৱাই ৰাজ্যখন মধ্য-প্ৰশান্ত মহাসাগৰীয় অঞ্চলত অৱস্থিত এটি দ্বীপপুঞ্জ। ইয়াৰোপৰি কেৰিবিয়ান আৰু প্ৰশান্ত মহাসাগৰীয় অঞ্চলৰ অসংখ্য দ্বীপপুঞ্জ আমেৰিকা যুক্তৰাষ্ট্ৰ অন্তৰ্ভুক্ত।
আমেৰিকা যুক্তৰাষ্ট্ৰৰ আয়তন ৩.৭৯ মিলিয়ন বৰ্গমাইল (৯.৮৩ মিলিয়ন বৰ্গকিলোমিটাৰ)। দেশখনৰ জনসংখ্যা প্ৰায় ৩০৯ মিলিয়ন। সামগ্ৰিক আয়তনৰ হিচাপ অনুসৰি আমেৰিকা যুক্তৰাষ্ট্ৰ বিশ্বৰ তৃতীয় অথবা চতুৰ্থ বৃহত্তম ৰাষ্ট্ৰ। আমেৰিকা যুক্তৰাষ্ট্ৰৰ সমাজ বিশ্বেৰ সকলোতকৈ বৈচিত্ৰ্য মণ্ডিত বহুজাতিক সমাজব্যৱস্থা। আমেৰিকা যুক্তৰাষ্ট্ৰ বিশ্বৰ বিভিন্ন দেশৰ বহু মানুহৰ সংমিশ্ৰণত গঠন হোৱা এক বহুসংস্কৃতিবাদী ৰাষ্ট্ৰ। আমেৰিকা যুক্তৰাষ্ট্ৰ হৈছে বিশ্বৰ বৃহত্তম অৰ্থনীতি। ২০০৮ চনত দেশৰ আনুমানিক মুঠ ঘৰুৱা উৎপাদনৰ (GDP) হাৰ আছিল ১৪.৪ ট্ৰিলিয়ন আমেৰিকান ডলাৰ (বিশ্বৰ জিডিপিৰ এক চতুৰ্থাংশ)।
ৰাজ্য
thumb|500px|none
তথ্যসূত্ৰ
শ্ৰেণী:উত্তৰ আমেৰিকাৰ দেশ * শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
একসদনবাদ
একসদনবাদ (unicameralism) (লেটিন: ইউনি- "এক" আৰু কেমেৰা, "সদন") হৈছে শাসনপদ্ধতিত প্ৰচলিত একক বিধায়িনী বা এক সংসদীয় কক্ষ থকাৰ এক প্ৰথা বা পদ্ধতি। গতিকে, একসদনীয় সংসদ বা  বিধানসভা হৈছে এক প্ৰকাৰ বিধায়িনীসভা য'ত এটা কক্ষ, সদন বা ঘৰ থাকে।
তথ্য সংগ্ৰহ
শ্ৰেণী:ৰাজনীতি বিজ্ঞান
জীৱন বৰা
জীৱন বৰা (Jiban Bora) এগৰাকী চলচ্চিত্ৰ নিৰ্মাতা, পৰিচালক, নাট্যকাৰ আৰু লেখক। ১৯৩১ চনৰ ১৪ নৱেম্বৰ তাৰিখে লখিমপুৰ জিলাত তেওঁৰ জন্ম হয়। ৰাষ্ট্ৰীয় চলচ্চিত্ৰ বঁটা বিজয়ী ওপজা মাটিৰ সোণ তেওঁ প্ৰযোজনা কৰিছিল। পলাশৰ ৰং তেওঁ পৰিচালনা কৰা একমাত্ৰ ছবি। তেওঁ বহুকেইখন নাটক আৰু অন্যান্য গ্ৰন্থ লিখিছে।
প্ৰাৰম্ভিক জীৱন
১৯৩১ চনৰ ১৪ নবেম্বৰত লখিমপুৰ জিলাৰ পানীগাঁৱত বৰাৰ জন্ম হয়। কমলাবৰীয়া ছাত্ৰ কংগ্ৰেছৰ সম্পাদক হিচাপে দায়িত্ব লৈ ১৯৪৪ চনৰ পৰা ১৯৪৭ চনলৈ তেওঁ স্বাধীনতা আন্দোলনত অংশগ্ৰহণ কৰে। তেওঁ যোৰহাটৰ জগন্নাথ বৰুৱা মহাবিদ্যালয় আৰু অসম কৃষি বিশ্ববিদ্যালয়ৰ উচ্চশিক্ষা গ্ৰহণ কৰে। কৃষি স্নাতকৰ উপাধি লোৱাৰ পিছত তেওঁ অসম চৰকাৰৰ কৃষি বিভাগত বিষয়াৰূপে সেৱা আগবঢ়ায়।
কৰ্মজীৱন
জে বি কলেজত পঢ়ি থকা অৱস্থাতে তেওঁ যোৰহাটৰ মিলিত শিল্পী সমাজৰ সান্নিধ্যলৈ আহি অভিনয়ত জড়িত হৈ পৰে। কৃষি বিশ্ববিদ্যালয়ত পঢ়ি থকা অৱস্থাত ১৯৫৮ চনত প্ৰথম একাংক নাট ‘বটল’ ৰচনা কৰে। তেওঁ সাতখন অনুবাদ নাটত, বাৰখন একাংক নাটক আৰু এঘাৰখন পূৰ্ণাঙ্গ নাটক ৰচনা কৰাৰ উপৰিও উপন্যাস তথা অন্যান্য গ্ৰন্থ ৰচনা কৰিছিল। তেওঁ ৰচনা কৰা কেইখনমান গ্ৰন্থ হ’ল- ‘এই দেশ ওপজা মাটি জনমে জনমে’ (উপন্যাস), ‘বৃদ্ধস্য তৰুণী ভাৰ্য্যা’ (উপন্যাস), ‘সুৰ আৰু ছন্দ’, ‘অগ্নি দিক্ষা’, ‘চলচ্চিত্ৰৰ সংক্ষিপ্ত ইতিহাস’, ‘ওপজা সোণৰ মাটি’ আদি। ‘বিজ্ঞান বিচিত্ৰা’, ‘ধৰ্ম আৰু দৰ্শন’, ‘নাটক আৰু সঙ্গীত’ আদি কেইখনমান গ্ৰন্থই ছপাৰ মুখ নেদেখিলে।
তেওঁ দুখন চলচ্চিত্ৰ নিৰ্মাণ কৰিছিল। মেচাৰ্চ প্ৰগতি চিনে প্ৰ’ডাকচন লিমিটেডৰ নামেৰে ব্ৰজেন বৰুৱা পৰিচালিত ওপজা সোণৰ মাটি (১৯৭২) ছবিখন তেওঁ প্ৰযোজনা কৰিছিল। ছবিখন যথেষ্ট জনপ্ৰিয় হৈছিল আৰু ই অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা লাভ কৰিছিল। পলাশৰ ৰং (১৯৭৬) বৰাই পৰিচালনা কৰা একমাত্ৰ ছবি। ছবিখন তেওঁ প্ৰযোজনাও কৰিছিল।
তেওঁ আগবঢ়োৱা সাংস্কৃতিক অৱদানৰ প্ৰতি স্বীকৃতি জনাই তেওঁক ২০১২ চনত ‘জীৱনৰাম মুঙ্গীদেৱী জীৱনজোৰা সাধনা বঁটা’ প্ৰদান কৰা হয়। অসমৰ চৰকাৰৰ সাংস্কৃতিক বিভাগেও তেওঁক সন্মানিত কৰে।
মৃত্যু
২০২০ চনৰ ৯ নবেম্বৰৰ নিশা উত্তৰ লখিমপুৰ নগৰত তেওঁৰ মৃত্যু হয়।
হিতেন্দ্ৰ নাথ গোস্বামী
হিতেন্দ্ৰ নাথ গোস্বামী (জন্ম: ১ জানুৱাৰী, ১৯৫৯) এজন ভাৰতীয় ৰাজনৈতিক নেতা আৰু অসম বিধানসভাৰ প্ৰাক্তন অধ্যক্ষ। ২০১৪ চনৰ ১০ মাৰ্চ তাৰিখে তেওঁ নতুন দিল্লীত ভাৰতীয় জনতা পাৰ্টিত যোগদান কৰিছিল। ইয়াৰ আগতে তেওঁ অসম গণ পৰিষদৰ সদস্য আছিল। ২০১৩ চনৰ ১৬ ফেব্ৰুৱাৰীত তেওঁ অসম গণ পৰিষদৰ সদস্য পদ এৰিছিল। ১৯৯১ চনত পোন প্ৰথমবাৰৰ বাবে তেওঁ অসম গণ পৰিষদৰ প্ৰাৰ্থী হিচাপে যোৰহাট বিধানসভা সমষ্টিৰ পৰা অসম বিধানসভালৈ নিৰ্বাচিত হৈছিল। ১৯৯৬ আৰু ২০০১ চনৰ বিধানসভা নিৰ্বাচনত তেওঁ আকৌ যোৰহাট সমষ্টিক অসম বিধানসভাত প্ৰতিনিধিত্ব কৰিছিল। ২০০৬ আৰু ২০১১ চনৰ বিধানসভা নিৰ্বাচনত তেওঁ ভাৰতীয় জাতীয় কংগ্ৰেছৰ প্ৰাৰ্থী ৰাণা গোস্বামীৰ হাতত পৰাজয় বৰণ কৰে। ২০১৬ আৰু ২০২১ চনৰ বিধানসভা নিৰ্বাচনত তেওঁ ভাৰতীয় জনতা পাৰ্টিৰ প্ৰাৰ্থী হিচাপে পুনৰাই যোৰহাট সমষ্টিৰ পৰা জয়ী হয়। ২০১৭ চনৰ ৩০ জানুৱাৰী তাৰিখে তেওঁ অসম বিধানসভাৰ অধ্যক্ষ নিৰ্বাচিত হৈছিল।
প্ৰাৰম্ভিক জীৱন আৰু শিক্ষা
হিতেন্দ্ৰ নাথ গোস্বামী প্ৰয়াত শ্ৰীনাথ দেৱ মধুমিশ্ৰ সত্ৰাধিকাৰ গোস্বামী আৰু প্ৰয়াত ৰম্ভা গোস্বামীৰ পুত্ৰ। তেওঁৰ পিতৃ কলিকতা বিশ্ববিদ্যালয়ৰ সোণৰ পদক বিজয়ী আৰু তিনিখন শিক্ষানুষ্ঠানৰ প্ৰতিষ্ঠাপক আছিল যথা –ক) শিৱসাগৰ জিলাৰ দীপলিং উচ্চতৰ মাধ্যমিক বিদ্যালয় খ) গোলাঘাট জিলাৰ ঢেকীয়াল উচ্চতৰ মাধ্যমিক বিদ্যালয় আৰু গ) যোৰহাট জিলাৰ বৰভেটা প্ৰাথমিক আৰু হাইস্কুল। ১৯৫৯ চনৰ ১ জানুৱাৰীত জন্মগ্ৰহণ কৰা হিতেন গোস্বামীয়ে বৰভেটাত পিতৃয়ে স্থাপন কৰা বিদ্যালয়ত স্কুলীয়া শিক্ষা আৰম্ভ কৰি যোৰহাট ল’ৰাৰ উচ্চতৰ মাধ্যমিক আৰু বহুমুখী বিদ্যালয়লৈ হাইস্কুল পৰ্যায়ৰ বাবে স্থানান্তৰিত হয়। । ১৯৭৬ চনত যোৰহাটৰ জগন্নাথ বৰুৱা মহাবিদ্যালয়ৰ পৰা উচ্চতৰ মাধ্যমিকত উৎকৃষ্টতাৰে উত্তীৰ্ণ হৈ স্নাতক ডিগ্ৰী লাভৰ বাবে শ্বিলঙৰ ছেইণ্ট এডমাণ্ডছ কলেজত নামভৰ্তি কৰে। একে সময়তে তেওঁ North East Region Student Union (যিটো পিছলৈ উত্তৰ-পূব অঞ্চলৰ ছাত্ৰ সন্থা, NESO হৈ পৰিছিল) আৰম্ভ কৰিছিল। অসম আন্দোলনত তেওঁ সক্ৰিয় ভূমিকা পালন কৰিছিল আৰু ভাৰতীয় সেনাৰ অবৈধ অনুপ্ৰৱেশ আৰু স্থানীয় জনসাধাৰণৰ ওপৰত কৰা অত্যাচাৰৰ বিৰুদ্ধে আন্দোলনমূলক কাৰ্যকলাপৰ বাবে তেওঁক গ্ৰেপ্তাৰ কৰি N.S.A ৰ অধীনত শিলচৰ কাৰাগাৰ আৰু তিহাৰ কাৰাগাৰলৈ প্ৰেৰণ কৰা হৈছিল। তেওঁ কেইটামান শৈক্ষিক বৰ্ষ হেৰুৱাইছিল যদিও অপৰিসীম সাহস আৰু দৃঢ়তাৰে গৌহাটী বিশ্ববিদ্যালয়ৰ পৰা প্ৰথম শ্ৰেণীৰ সৈতে ৰসায়ন বিজ্ঞানত স্নাতক আৰু স্নাতকোত্তৰ ডিগ্ৰী(১৯৮৫) লাভ কৰে। অসম আন্দোলনৰ সময়ত আইনৰ অতিমাত্ৰা (স্বেচ্ছাচাৰী গ্ৰেপ্তাৰৰ ব্যৱহাৰ, অবৈধভাৱে আটক কৰা আৰু প্ৰতিবাদকাৰীক অত্যাচাৰ কৰা) দেখি আৰু শক্তিহীনসকলক ৰক্ষা কৰাৰ প্ৰয়োজনীয়তা অনুভৱ কৰি তেওঁ গুৱাহাটী বিশ্ববিদ্যালয়ৰ পৰা এল.এল.বি. ডিগ্ৰী লাভ কৰি ১৯৮৭ চনত স্নাতক ডিগ্ৰী লাভ কৰি গৌহাটী উচ্চ ন্যায়ালয়ত কাম আৰম্ভ কৰে । কম সময়ৰ ভিতৰতে তেওঁ এজন অধিবক্তা হিচাপে সন্মান লাভ কৰিছিল। মালবিকা গোস্বামীৰ সৈতে বিবাহপাশত আবদ্ধ হোৱা গোস্বামীৰ এগৰাকী কন্যা(চন্দ্ৰায়ী) সন্তান আছে। চন্দ্ৰায়ী বৰ্তমান মিৰান্দা হাউচত (দিল্লী বিশ্ববিদ্যালয়) স্নাতক পৰ্যায়ত অধ্যয়ন কৰি আছে। সততা আৰু মানৱীয়তাৰে সমাজৰ প্ৰতি দায়বদ্ধতাৰ মনোভাৱ আছিল তেওঁলোকৰ এক পাৰিবাৰিক পৰম্পৰা আৰু তেওঁৰ সকলো ভাতৃ- ভগ্নীয়ে নিজৰ প্ৰতিটো কাৰ্যকলাপৰ ক্ষেত্ৰত পাৰদৰ্শিতা দেখুৱাইছিল।
১/ দৰ্শন বিষয়ত স্নাতকোত্তৰ ডিগ্ৰীধাৰী আৰু গুৱাহাটী বিশ্ববিদ্যালয়ৰ পদাৰ্থ বিজ্ঞানৰ অৱসৰপ্ৰাপ্ত অধ্যাপিকা ড° ত্ৰিলোচন দেৱ গোস্বামীৰ সৈতে বিবাহপাশত আবদ্ধ হোৱা প্ৰয়াত প্ৰতীমা গোস্বামী (ভগ্নী)।
২/ ডাঃ দীপেন্দ্ৰ নাথ গোস্বামী (ভাতৃ) এজন অভিযন্তা আৰু পৰামৰ্শদাতা আৰু আমেৰিকাত বসতি স্থাপন কৰি আছে ।
৩/ ডাঃ নৃপেন্দ্ৰ নাথ গোস্বামী (ভাতৃ) ১৯৭৯ চনৰ পৰা যোৰহাটৰ এজন সন্মানীয় ব্যক্তিগত চিকিৎসক।
৪) ড° জিতেন্দ্ৰ নাথ গোস্বামী (ভাতৃ) "ভাৰতৰ চন্দ্ৰ মানৱ" নামেৰে পৰিচিত এজন মহাকাশ বিজ্ঞানী।  তেওঁ ভাৰতৰ চন্দ্ৰ অভিযানৰ প্ৰধান বিজ্ঞানী আছিল আৰু ফ'ল'-আপ অভিযান,চন্দ্ৰযান-২ৰ বাবে উপদেষ্টা মণ্ডলীৰ অধ্যক্ষ আছিল।
৫) প্ৰতিভা গোস্বামী (ভগ্নী)ৰ বিবাহ হৈছে উত্তৰ-পূব বিজ্ঞান আৰু প্ৰযুক্তিবিদ্যা প্ৰতিষ্ঠান,যোৰহাট (NEIST)(পূৰ্বতে R.R.L.,যোৰহাট নামেৰে পৰিচিত) ৰ অৱসৰপ্ৰাপ্ত বিজ্ঞানী ড° বীৰেন্দ্ৰ নাথ গোস্বামীৰ সৈতে।
৬) সীতেন্দ্ৰ নাথ গোস্বামী(ভাতৃ), সংস্কৃতৰ স্নাতকোত্তৰ ডিগ্ৰীধাৰী, ভাৰতীয় ষ্টেট বেংকৰ অৱসৰপ্ৰাপ্ত জ্যেষ্ঠ ব্যৱস্থাপনা স্তৰৰ বিষয়া।
৭) নৃতেন্দ্ৰ নাথ গোস্বামী(ভাতৃ) ইউকো বেংকত এক উচ্চ পদত কাম কৰি আছে।
তথ্য উৎস
শ্ৰেণী:অসমৰ ৰাজনীতিৰ সৈতে জড়িত ব্যক্তি
ৰাতাবাৰী (বিধানসভা সমষ্টি)
ৰাতাবাৰী বিধান সভা সমষ্টি অসম বিধানসভাৰ ১২৬ খন বিধানসভা সমষ্টিৰ এখন। অসম বিধানসভাৰ সমষ্টিসমূহৰ ক্ৰমাংক অনুসৰি ১ হৈছে ৰাতাবাৰী বিধানসভা সমষ্টিৰ ক্ৰমাংক। এই সমষ্টি অনুসূচীত জাতিৰ প্ৰাৰ্থীৰ বাবে সংৰক্ষিত। ৰাতাবাৰী কৰিমগঞ্জ জিলাৰ পাঁচটা বিধানসভা সমষ্টিৰ অন্যতম। ই কৰিমগঞ্জ লোকসভা সমষ্টিৰ অন্তৰ্গত সাতখন বিধানসভা সমষ্টিৰ এখন। কৰিমগঞ্জ লোকসভা সমষ্টিৰ আন ছয়টা বিধানসভা সমষ্টি হ'ল, কৰিমগঞ্জ জিলাৰ পাথাৰকান্দি, কৰিমগঞ্জ উত্তৰ, কৰিমগঞ্জ দক্ষিণ, বদৰপুৰ আৰু হাইলাকান্দি জিলাৰ হাইলাকান্দি, কাটলিচেৰা আৰু আলগাপুৰ। ==বিধায়ক সকল ==
তথ্য উৎস
শ্ৰেণী:অসমৰ বিধানসভা সমষ্টি
হাজং ভাষা
হাজং ভাষা এটা ভাৰত-আৰ্য ভাষা, যাৰ তিব্বত-বৰ্মী ভাষাৰ সৈতেও সম্পৰ্ক আছে। হাজং ১৯৫,০০০ থলুৱা হাজং জনগোষ্ঠীৰ মানুহে কয়, ভাৰতৰ অসম, মেঘালয়, অৰুণাচল প্ৰদেশ, পশ্চিম বংগত আৰু বাংলাদেশৰ ময়মনচিং জিলাত। হাজং ভাষাক অসমীয়া লিপিত লিখা হয়। যদিও হাজং পূৰ্বতে তিব্বত-বৰ্মী পৰিয়ালৰ আছিল, ই ভাষিকভাৱে অসমীয়া আৰু বাংলাৰ সৈতে সান-মিহলি হ'ল।
হাজং ভাষাৰ উপফৈদ
হাজং ভাষাৰ ১০টা উপফৈদ বা নিনকি আছে, তাৰেই কেইটামান তলত দিয়া আছে,
লিখন পদ্ধতি
হাজং ভাষা অসমীয়া তথা লেটিন লিপি ব্যৱহাৰ কৰি লিখা হয়। কিন্তু যদিও এই লিপি ভাৰতত ব্যৱহাৰ হয়, বাংলাদেশত অনেকে হাজং ভাষাৰ বাবে বাংলা লিপি ব্যৱহাৰ কৰে, বাংলাদেশত বাংলা ভাষাতেই ঘাইকৈ শিক্ষাৰ প্ৰচলন হোৱাৰ বাবে। প্ৰতি লিপিতেই এটি অনন্য চিন যোগ কৰা হয়, বন্ধ, পিছৰ, ঘূৰণীয়া নোহোৱা স্বৰ বৰ্ণ /ɯ/, যাক লেটিন লিপিত "â" আৰু বঙালী–অসমীয়া লিপিত "অৗ" (ব্যঞ্জন বৰ্ণৰ পিছত থাকিলে "কৗ" আদি) লিখা হয়।
ধ্বনি তত্ত্ব
হাজং ভাষাত ২২টা ব্যঞ্জন ধ্বনি, ২টা ব্যঞ্জন ধ্বনিৰ কিছু গুণ থকা ধ্বনি /w/ আৰু /j/, আৰু ৬টা স্বৰধ্বনি আছে। স্বৰধ্বনিকেইটা হ'ল /a/, /i/, /u/, /e/, /o/, আৰু /ɯ/। এয়া অলপ দ্ব্যৰ্থক যে শেষৰ স্বৰটো এটি ধ্বনি নে [a]ৰ সহস্বানিকীহে মাথোঁ। অতিৰিক্ত স্বৰ /ɯ/ অন্য ভাৰতীয়-আৰ্য ভাষাত পোৱা নাযায়। ই তিব্বত-বৰ্মী ভাষাগোষ্ঠীৰ পৰা অহা। হাজং ধ্বনিতত্ত্বত কিছু স্বৰসহযোগ আৰু শেষৰ ব্যঞ্জন ধ্বনি শব্দহীন কৰা দেখা যায়।
ব্যাকৰণ
হাজং ভাষা এটি প্ৰাচ্য ভাৰতীয় ভাষা বাবে ইয়াৰ ব্যাকৰণৰ অন্য তেনে ভাষাসমূহ, বিশেষকৈ বাংলা ভাষাৰ সৈতে সাদৃশ্য আছে, বাক্য গাঁথনি আদি দিশত। এটি পাৰ্থক্য হ'ল, হাজং ভাষাত বাংলা বা অসমীয়াৰ দৰে ক্ৰিয়াৰ ৰূপ সলনি কৰা নহয়, ইয়াক গ্ৰিয়াৰ্চনে বিংশ শতাব্দীৰ পৰা লক্ষ কৰিছে।
উল্লেখযোগ্য যে ১৯০০ৰ পৰা হাজং ভাষাত লক্ষ্য কৰা সকলো বৈশিষ্ট্য এতিয়া নাখাটে।
হাজং ভাষাত প্ৰকৰণৰ সামৰণিও অন্য ভাৰতীয়-আৰ্য ভাষাৰ লগত নিমিলে, তাৰ সলনি তিব্বত-বৰ্মী ভাষাসমূহৰ লগতহে মিলে। তলৰ তালিকাখন ফিলিপ্সৰ পৰা লোৱা:
তথ্য সংগ্ৰহ
শ্ৰেণী:ভাৰতৰ ভাষা শ্ৰেণী:ভাষা
ৰামায়ণ (ধাৰাবাহিক)
২০২০ চনৰ ক'ভিড-১৯ বৈশ্বিক মহামাৰীৰ সময়ত ৰামায়ণ পুনৰ সম্প্ৰচাৰিত হয় আৰু গোলকীয় প্ৰেক্ষাপটত কেইবাটাও নতুন অভিলেখ গঢ়িবলৈ সক্ষম হয়। পুনৰসম্প্ৰচাৰিত ৰামায়ণে পৃথিৱীৰ ভিতৰতে সৰ্বাধিক দৰ্শনপ্ৰাপ্ত ধাৰাবাহিকৰ মৰ্যাদা লাভ কৰে।
তথ্যসূত্ৰ
শ্ৰেণী:হিন্দী ভাষাৰ দূৰদৰ্শন ধাৰাবাহিক শ্ৰেণী:ৰামায়ণ
শৰীৰ আৰু হৃদয়
শৰীৰ আৰু হৃদয়(Harir Aaru Hriday) হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। সংকলনখনত মুঠ ৩০ টা প্ৰবন্ধ আছে। ষ্টুডেণ্টচ্ ষ্ট’ৰচ্ প্ৰকাশনে ২০১০ চনৰ নৱেম্বৰ মাহত প্ৰকাশ কৰা এই সংকলনটি লেখক হোমেন বৰগোহাঞিয়ে ডাঃ জয়ন্তবিশ্ব শৰ্মা আৰু কুন্তলমণি শৰ্মা বৰদলৈলৈ আগবঢ়াইছে।
বিৱৰণ
শ্ৰুতলিপি শীৰ্ষক অধ্যায়ৰ পিছতে কিতাপখনত থকা অন্যান্য প্ৰবন্ধসমূহ হৈছে, 'শৰীৰ আৰু হৃদয়', 'টলষ্টয় আৰু ঈশ্বৰ', 'লেখক', 'সাংবাদিক', 'কিতাপ', 'কলেজ', 'মাদাৰ টেৰেছা আৰু ঈশ্বৰ', 'মই যদি জানিলোহেঁতেন', 'পিতৃ-মাতৃ', 'জেইমছ্‌ ফ্ৰেজাৰ যিদিনা অন্ধ হৈছিল', 'হেনৰি লুই মেনকন আৰু ঈশ্বৰ', 'বিশ্বাস আৰু অবিশ্বাস', 'জীৱনলৈ মৃত্যুৰ উপহাৰ', 'কিতাপৰ সৈতে কথা-বাৰ্তা', 'মানুহৰ মূৰৰ দাম','যিবোৰ বস্তু আমাৰ জীৱনৰ পৰা চিৰকাললৈ হেৰাই গ'ল', 'দুৰাৰোগ্য ৰোগীসকলৰ কাৰণে এটা কাহিনী', 'এটা প্ৰশ্ন', 'তিনিটা প্ৰশ্ন', 'টেৰেৰাই ট্ৰেণ্ট', 'ৰবিনছন ক্ৰুছো', 'জৰ্জ ফাৰ্নাণ্ডেজ', 'চম্পাৱতী দলে', 'গোলাপ বৰবৰাক মই যেনেকৈ জানিছিলো', 'কেনেকৈ মৰিব লাগে', 'উপনিষদৰ শান্তিবচন', 'কেন উপনিষদৰ ব্ৰহ্মবিদ্যা', 'অথবা তেৱোঁ নাজানে' আৰু 'বৃক্ষৰোপণ'।
লেখকৰ চমু পৰিচয়
অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।
লগতে চাওক
শ্ৰেণী:অসমীয়া গ্ৰন্থ শ্ৰেণী:প্ৰবন্ধ গ্ৰন্থ শ্ৰেণী:হোমেন বৰগোহাঞিৰ সাহিত্যৰাজি
চৰে-বৰাত
thumb|right|300px|চ'ৰেই বৰাত উৎসৱৰ বাবে মাটিৰে সজা চৰাই চৰে বৰাত, চৰাই ব্ৰত, চ’ৰেই বৰাত বা চৰাই পূজা হৈছে অসমৰ হাজোৰ এক লোক উৎসৱ। এই উৎসৱ এক প্ৰকাৰৰ ব্ৰত পালন অনুষ্ঠান। এই ব্ৰতক কাত্যায়নী ব্ৰত বুলিও কোৱা হয়। আঘোণ মাহৰ পূৰ্ণিমা তিথিৰ নিশা হাজো তথা ইয়াৰ নিকটৱৰ্তী কুলহাটী, শুৱালকুচি আদি অঞ্চলৰ সধবা আৰু কুমাৰী ছোৱালী সকলে ৰূপে-গুণে মনৰ পছন্দৰ পাত্ৰ লাভ কৰাৰ লগতে স্বামীৰ মংগল কামনাৰ বাবে এই ব্ৰত পালন কৰে।
ৰীতি-নীতি
একো একোটা চুবুৰীৰ কুমাৰী ছোৱালীবোৰ লগ হৈ কোনোবা এঘৰত বিশেষকৈ আহল-বহল ঠাই থকা গৃহস্থৰ চোতালত নতুবা নামঘৰৰ প্ৰাংগণত চৰাই ব্ৰত উৎসৱ পাতে। প্ৰায় এমাহমান আগৰে পৰা কুমাৰী ছোৱালীসকলে চৰাই পূজালৈ বুলি বিভিন্ন প্ৰকাৰে সাজু হয়। অনুষ্ঠানৰ বাবে তেওঁলোকে নৈৰ পাৰৰ আঠালেতীয়া বা আলতীয়া মাটি বিচাৰি নতুবা কুমাৰৰ ঘৰৰ পৰা মাটি সংগ্ৰহ কৰি চৰাই সজা কাম আৰম্ভ কৰে। এইদৰে সজা চৰাইবোৰ তিনিটা শ্ৰেণীত ভাগ কৰা হয়- জোৰা চৰাই, ঝুমুৰী চৰাই আৰু গোট চৰাই বা জলচৰ জীৱ, বিশেষকৈ কাছ তৈয়াৰ কৰে। প্ৰথমতে চৰাই বনাবলৈ মাটিখিনি দুহাতেৰে আটা মৰাদি মাৰি সাজু কৰি লোৱা হয়। প্ৰায় ৩ পৰা ৪ ইঞ্চিমান বিভিন্ন আকৃতিৰ সৰু সৰু চৰাই ৮ ৰ পৰা ১০ ইঞ্চিমান দীঘল বাঁহৰ কাঠিত গুজি চৰাইবোৰ বিন্ধাই ৰখা হয় এনেদৰে কেইবাটাও চৰাই একেলগে এটা ঘিলা পিঠা আকৃতিৰ মাটি এডোখৰত গুজি গুজি সজোৱা হয়। ভিন্ন আকৃতিৰ থুপ লগাই সজোৱা চৰাইবোৰক ঝুমুৰী বোলে। ডাঙৰ চৰাইবোৰ এহাতমান দীঘল বাঁহৰ কাঠিত এটা এটাকৈ নাইবা কাঠিডাল ফালি দুফলীয়া কৰি দুটা চৰাই গুজি দিয়া হয়। যি সকলে চৰাইবোৰ সুন্দৰকৈ ৰং বোলাই ধুনীয়াকৈ গঢ় দিব পাৰে তেনে কুমাৰীয়ে ভবামতে মনৰ জোখাৰে সুন্দৰ সুঠাম আকৰ্ষণীয় বৰ লাভ কৰে বুলি এক জনবিশ্বাস আছে। চৰাইবোৰ যাৰ হাতত যিদৰে গঢ় লয়। তেনে ভাবেই সাজি ৰ'দত শুকাবলৈ দিয়া হয়। চৰাই সজা সময়ত ছোৱালী সকলে নাম গাই-
'সাঁজোৱা সাঁজোৱা ৰূপহী সাঁজোৱা, মায়ে পুৰি মাৰে হিয়া। হেম বন তৰা যাক ৰাখিব নোৱাৰি দিলে চৰাইৰ তাত বিয়া। '
চৰাই সাজি হোৱাৰ পিছত এই চৰাইবোৰ ৰ'দত ভালকৈ শুকাবলৈ দিয়া হয়। পিছত চূণৰ প্ৰলেপ দি প্ৰাকৃতিক ভাৱে পোৱা ৰঙ যেনে হালধি, পূৰৈ শাকৰ পকা গুটি আদিৰে ৰঙ কৰা হয়।
মূল ব্ৰত পালনৰ আগদিনা তেওঁলোকে মদনাচল আৰু কামেশ্বৰ পাহাৰৰ নামনি অঞ্চলৰ পৰা শৰ ফুল সংগ্ৰহ কৰি আনে। এই ফুল একমাত্ৰ চৰাই ব্ৰত উৎসৱত হে ব্যৱহাৰ কৰা হয়। ফুল সংগ্ৰহ কৰাৰ সময়তো বৰতী গাভৰু সকলে জোৰা নাম গাই-
'আজিহে চৰেই ফুল চিকিনে মিকিনে 'আজিহে চৰেই ফুল চিকিনে মিকিনে অত ৰাতি আছিলি ক'ত অত ৰাতি আছিলো কেদাৰোৰ পাহাৰোত গোপীসবে নমাইলা মোক নাওৰে নাও নাই পুখুৰীত পানী নাই কেনেকৈ হম মই সৰজু পাৰ। যেনে তেনে কৰি পাৰ কৰা লাহৰি গলোৰে হেমোহাৰ দিও॥'
পূৰ্ণিমাৰ দিনা পুৱাৰ ভাগৰ পৰা ব্ৰত পালন কৰা হয়। তেওঁলোকে এই অনুষ্ঠানৰ বাবে পূজাৰ বেদী সজাৰ লগতে চুবুৰীয়া ডেকা সকলৰ হতুৱাই ৰভা দিয়া কলপুলি পোতা আদি কাম বোৰ কৰাই, পূজা পালন কৰা ঘৰৰ পদূলিটো বিবাহ অনুষ্ঠানৰ দৰে কলপুলি পোতা হয়। বেদী তৈয়াৰ কৰি গোবৰ-মাটিৰে সুন্দৰকৈ লেচি লোৱা হয়। এই বেদিতে কুমাৰী সকলে শুভেৰী সাজে। পূৰ্বতে শুভেৰী মন্দিৰৰ আৰ্হিত কুঁহিলাৰ সহায়ত শুভেৰী সজা হৈছিল যদিও বৰ্তমান ৰঙীন কাগজ আদিৰেই বেদিত শুভেৰী সজা হয়। নিয়ম অনুসৰি শুভেৰী তৈয়াৰ কৰাৰ পিছত এই অনুষ্ঠানত ডেকা সকলক অংশগ্ৰহণৰ অনুমতি দিয়া নহয়। সন্ধিয়া কুমাৰী সকলে নিজ হাতে বনোৱা চৰাইবোৰ এই বেদীত প্ৰতিষ্ঠা কৰা হয়। সকলোতকৈ সুন্দৰ হোৱা চৰাই কেইটা শুভেৰীৰ ভিতৰত ৰখা হয়। শুভেৰিটোৰ সমুখত হাতেৰে সৰুকৈ বনুৱা এখন ধনু আৰু এমুঠি কাঁড় ওলোমাই ৰখা হয়। পূজা আৰম্ভ কৰাৰ আগতে বৰতী সকলে ওচৰৰ নৈ, বা কুঁৱাৰ পৰা পানী তুলিবলৈ যায়। বামুণৰ হতুৱাই এইদৰে পানীতোলা ঘট এটি বেদীত প্ৰতিষ্ঠা কৰি পঞ্চদেৱতাৰ নামত পূজা আৰম্ভ কৰা হয়। পূৰ্বতে এইদৰে পূজাৰীৰ হতুৱাই পূজা কৰাৰ নিয়ম প্ৰচলন নাছিল।
চৰাই পূজা নাৰীসকলৰ একচেতীয়া উৎসৱ। ইয়াত পুৰুষৰ নাম মাত্ৰহে স্থান। পুৰোহিতজনে শাস্ত্ৰীয় বিধিখিনি সম্পন্ন কৰাৰ পিছত মধ্যনিশা মূল অনুষ্ঠান আৰম্ভ হয়। বৰতী সকলে গীত মাত গাই নাচি বাগি বিভিন্ন ভংগীমাৰে গোটেই নিশা উজাগৰে কটায়। এই নৃত্য-গীতবোৰ প্ৰায়েই যৌন আবেদন পূৰ্ণ। পুৱাৰ ভাগত বৰতীসকলে শুভেৰী বিসৰ্জন দিয়ে। বিসৰ্জন দিয়াৰ লগেলগে চৰাই পূজা অনুষ্ঠান সম্পূৰ্ণ হয়। শেষত শুভেৰী বিসৰ্জন দি বৰতী সকলে মাহপ্ৰসাদ বিতৰণে কৰে আৰু অসমীয়া বিবাহ অনুষ্ঠানৰ দৰেই অতিথি আপ্যায়নৰ ব্যৱস্থা কৰা হয়।
প্ৰচলিত বিশ্বাস
চৰে-বৰাতৰ উৎপত্তিৰ লগত ৰামায়ণৰ সীতা হৰণ কাহিনীৰ সম্পৰ্ক জড়িত আছে বুলি ভৱা হয়। কাৰণ জটায়ু পক্ষীয়ে সীতাৰ নিমিত্তে আত্মবলিদান দিছিল আৰু ৰামক ৰাৱণৰ কথা অৱগত কৰি শ্ৰীৰাম আৰু সীতাৰ পুনৰ মিলন সম্ভৱ কৰি তুলিছিল। সেই অৰ্থতে বেদীত ধনু-কাঁড় ৰখা হয় বুলি বিশ্বাস কৰা হয়। নাৰীৰ ধৈৰ্য, পতীব্ৰতা, একাগ্ৰতা, সৃষ্টিশীলতা আদি গুণ সমূহ চৰে-বৰাত অনুষ্ঠানৰ সৈতে জড়িত। এই উৎসৱে চৰাই প্ৰীতিৰো বাৰ্তা বহন কৰে বুলি ভৱা হয়। লোকবিশ্বাস অনুসৰি চৰাই পূজাই স্বামী-স্ত্ৰীৰ মিলন ঘটাই বিচ্ছেদ আঁতৰায়। কুমাৰী সকলে মনেৰে আশা কৰা ধৰণৰ ডেকা এজন স্বামী হিচাপে লাভ কৰিব বুলিও বিশ্বাস ৰাখে। পূজা শেষ হোৱাৰ পিছত চৰাইবোৰ নিজৰ নিজৰ ঘৰৰ গোঁসাই থাপনাত ৰখা হয়। চৰাই পূজা পালন বিভিন্ন গোপন ৰোগৰ প্ৰতিকাৰ কৰিব পাৰে বুলিও বিশ্বাস কৰা হয়। আদিতে অকুমাৰী ছোৱালীবিলাকে বোৱতী নৈৰ পাৰত এই পূজা ভাগ অনুষ্ঠিত কৰিছিল। ৰাধা আৰু গোপী সকলে হেনো শ্ৰীকৃষ্ণক পতি ৰূপে পাৱলৈ যমুনা নৈৰ পাৰত গৌৰীব্ৰত পালন কৰিছিল। এই পূজাভাগো তাৰে এটি ৰূপ বুলি পুৰণি কালৰ পৰাই এক প্ৰৱচন চলি আহিছে।
তথ্যসূত্ৰ
শ্ৰেণী:অসমৰ সংস্কৃতি শ্ৰেণী:অসমৰ উৎসৱসমূহ
জেকছন পোলক
জেকছন পোলক (২৮ জানুৱাৰী, ১৯১২ – ১১ আগষ্ট, ১৯৫৬) এজন আমেৰিকান চিত্ৰশিল্পী আৰু বিমূৰ্ত অভিব্যক্তিবাদ বিপ্লৱৰ এজন অন্যতম হোতা। অদ্বিতীয় ড্ৰিপ্‌ পেইণ্টিং কৌশলৰ বাবে তেখেত জনাজাত আছিল।
জীৱনকালত পোলকে যথেষ্ট সুখ্যাতি আৰু কুখ্যাতি আৰ্জিছিল। তেখেত সেই প্ৰজন্মৰ এজন প্ৰভাৱশালী চিত্ৰকৰ আছিল। নিঃসঙ্গ পোলক খঙাল স্বভাৱৰআৰু সুৰাসক্ত আছিল। ১৯৪৫ চনত তেখেতে চিত্ৰশিল্পী লী ক্ৰাছনাৰক বিয়া কৰায়। ক্ৰাছনাৰে তেখেতৰ বৃত্তি আৰু ঐতিহ্যত গুৰুত্বপূৰ্ণ ভূমিকা পালন কৰে।
৪৪ বছৰ বয়সত মদ্যপান কৰি গাড়ী চলাওঁতে দুৰ্ঘটনাত পোলকৰ মৃত্যু ঘটে। মৃত্যুৰ চাৰি মাহৰ পাছত ১৯৫৬ চনৰ ডিচেম্বৰত নিউ য়ৰ্ক চিটীৰ মিউজিয়াম অৱ মডাৰ্ণ আৰ্ট্‌ছত (MoMA) পোলকৰ চিত্ৰসমূহৰ এখন পৰ্যালোচনামূলক প্ৰদৰ্শনী অনুষ্ঠিত হয়। ১৯৬৭ চনত আন এখন প্ৰদৰ্শনী ডাঙৰকৈ অনুষ্ঠিত কৰা হয়। ১৯৯৮ আৰু ১৯৯৯ চনত (MoMA) অৰু লণ্ডনৰ টেইটত ৰ্তেখেতৰ চিত্ৰৰ প্ৰদৰ্শনীৰে সন্মান যঁচা হয়।
ইছলামিক উগ্ৰবাদ
ইছলামিক উগ্ৰবাদ, ইছলামিক ধৰ্মৰ লগত জড়িত উগ্ৰবাদী বিশ্বাস আৰু আচৰণক বুজাবলৈ ব্যৱহাৰ কৰা হয়। এইবোৰ বিভিন্ন সংজ্ঞাৰে বিতৰ্কিত শব্দ, তাত্ত্বিক বুজাবুজিৰ পৰা আৰম্ভ কৰি ইছলামৰ বাহিৰে আন সকলো মতাদৰ্শই ইছলামৰ তুলনাত ব্যৰ্থ আৰু হীন বুলি ধাৰণালৈকে। ইছলামিক উগ্ৰবাদৰ এটা ৰাজনৈতিক সংজ্ঞা হ'ল ব্ৰিটেইন চৰকাৰে ব্যৱহাৰ কৰা সংজ্ঞা, যিয়ে কয় যে "গণতন্ত্ৰ, আইনৰ শাসন, ব্যক্তিগত স্বাধীনতা আৰু বিভিন্ন ধৰ্ম আৰু বিশ্বাসৰ পাৰস্পৰিক সন্মান আৰু সহনশীলতাৰ বিৰোধিতা কৰাই হৈছে ইছলামিক উগ্ৰবাদ।
কিছুমান বিশেষজ্ঞই ইছলামিক মৌলবাদ আৰু ইছলামিক উগ্ৰবাদ দুয়োটাকে ইছলামৰ উগ্ৰ ৰূপ বুলি গণ্য কৰে। ইছলামিক সন্ত্ৰাসবাদী আৰু জেহাদীৰ দ্বাৰা সংঘটিত হিংসাত্মক কাৰ্যৰ কাৰণে ইছলামিক উগ্ৰবাদক দোষাৰোপ কৰা হয়।
তাত্ত্বিক সংজ্ঞা
উগ্ৰ ইছলামৰ তাত্ত্বিক সংজ্ঞা মূলতঃ দুটা ভাগত গঠিত:
প্ৰথমটো: ইছলামিক চিন্তাধাৰাই কয় যে ইছলামৰ বাহিৰে আন সকলো মতাদৰ্শ, সেয়া পশ্চিমৰ সৈতে জড়িত হওক (পুঁজিবাদ বা গণতন্ত্ৰ) বা পূবৰ সৈতে জড়িত হওক (সাম্যবাদ বা সমাজবাদ) বিফল হৈছে আৰু নিজৰ দেউলীয়া হোৱাৰ প্ৰদৰ্শন কৰিছে।
দ্বিতীয়টো হ'ল: ইছলামিক চিন্তাধাৰা যিয়ে কয় যে (অৰ্ধ) ধৰ্মনিৰপেক্ষ শাসন ব্যৱস্থাসমূহ ইছলামৰ প্ৰতি অৱহেলাৰ বাবে ভুল।
আমেৰিকা যুক্তৰাষ্ট্ৰৰ উচ্চ ন্যায়ালয়ৰ সংজ্ঞা
ইছলামিক উগ্ৰবাদৰ সৈতে জড়িত দুটা গোচৰত ব্ৰিটেইনৰ উচ্চ ন্যায়ালয়ে ৰায়দান কৰি সংজ্ঞা প্ৰদান কৰিছে।
এইবোৰৰ উপৰিও ইছলামিক উগ্ৰবাদৰ বাবে দুটা মূল সংজ্ঞা দিয়া হৈছে, কেতিয়াবা ইছলামৰ চৰম ব্যাখ্যা আৰু অনুসৰণৰ ওপৰত ওপৰত ওপৰ সোমাই থকা কিন্তু সুকীয়া দিশও ব্যৱহাৰ কৰা হৈছে:
নিকাহ হালালা
মূলতঃ তিন তালাকক স্বীকৃতি প্ৰদানকাৰী মুছলিম সংখ্যালঘু দেশসমূহৰ দ্বাৰা নিকাহ হালালা অনুশীলন কৰা হয়।
ভাৰতকে ধৰি বহু দেশত নিকাহ হালালাক চৰকাৰে নিষিদ্ধ কৰিছে কাৰণ ইয়াৰ অপব্যৱহাৰ আৰু শোষণৰ সম্ভাৱনা আছে।
পাথাৰকান্দি (বিধানসভা সমষ্টি)
পাথাৰকান্দি বিধানসভা সমষ্টি অসম বিধানসভাৰ ১২৬ খন বিধানসভা সমষ্টিৰ এখন। অসম বিধানসভাৰ সমষ্টিসমূহৰ ক্ৰমাংক অনুসৰি ২ হৈছে পাথাৰকান্দি বিধানসভা সমষ্টিৰ ক্ৰমাংক। পাথাৰকান্দি কৰিমগঞ্জ জিলাৰ পাঁচটা বিধানসভা সমষ্টিৰ অন্যতম। ই কৰিমগঞ্জ লোকসভা সমষ্টিৰ অন্তৰ্গত সাতখন বিধানসভা সমষ্টিৰ এখন। কৰিমগঞ্জ লোকসভা সমষ্টিৰ আন ছয়টা বিধানসভা সমষ্টি হ'ল, কৰিমগঞ্জ জিলাৰ ৰাতাবাৰী, কৰিমগঞ্জ উত্তৰ, কৰিমগঞ্জ দক্ষিণ, বদৰপুৰ আৰু হাইলাকান্দি জিলাৰ হাইলাকান্দি, কাটলিচেৰা আৰু আলগাপুৰ।
তথ্য উৎস
শ্ৰেণী:অসমৰ বিধানসভা সমষ্টি
কিষ্কিন্ধা
কিষ্কিন্ধা হৈছে সংস্কৃত মহাকাব্য ৰামায়ণত বালিৰ সৰু ভায়েক বান্দৰ ৰজা সুগ্ৰীৱৰ ৰাজ্য। ভাৰতৰ ঐতিহাসিক বিৱৰণ অনুসৰি, এই ৰাজ্যত সুগ্ৰীৱে তেওঁৰ বন্ধু হনুমানৰ সহায়ত শাসন কৰিছিল। এই ৰাজ্যখন কৰ্ণাটকৰ বৰ্তমানৰ বিজয়নগৰ জিলাৰ হাম্পিৰ ওচৰত তুঙ্গভদ্ৰা নদীৰ (তেতিয়া পাম্পা সৰস নামেৰে জনাজাত) চাৰিওফালৰ অঞ্চল বুলি চিনাক্ত কৰা হৈছে। ঋষিমুখ নামেৰে জনাজাত নদীৰ ওচৰৰ পৰ্বত আৰু সুগ্ৰীৱে তেওঁৰ নিৰ্বাসনৰ সময়ত হনুমানৰ সৈতে বাস কৰা পৰ্বতে একে নাম বহন কৰে। ত্ৰেতা যুগৰ সময়ত, গোটেই অঞ্চলটো ঘন দণ্ডকা বনাঞ্চলৰ ভিতৰত আছিল, যি বিন্ধ্য ৰেঞ্জৰ পৰা দক্ষিণ ভাৰতীয় উপদ্বীপলৈকে বিস্তৃত আছিল। সেয়েহে, এই ৰাজ্যখন বান্দৰ সকলৰ বুলি গণ্য কৰা হৈছিল। মহাকাব্য মহাভাৰতৰ মতে, দ্বাপৰ যুগৰ সময়ত, পাণ্ডৱ সহদেৱে যুধিষ্ঠিৰৰ ৰাজসুয় যজ্ঞৰ সামৰিক অভিযানৰ সময়ত এই ৰাজ্য ভ্ৰমণ কৰিবলৈ আহিছিল বুলি কোৱা হয়।
ৰামায়ণত কিষ্কিন্ধা
বান্দৰৰ ৰজা বালিক ৰামৰ দ্বাৰা হত্যা কৰাৰ পিছত, ৰজাৰ সৰু ভায়েক সুগ্ৰীৱে কিষ্কিন্ধা পুনৰ দখল কৰে। ইয়াৰ পূৰ্বে ৰামে সুন্দৰ মাল্যাৱত পৰ্বতমালাত (অন্ধ্ৰ প্ৰদেশ আৰু তামিলনাডুৰ এটা পৰ্বতমালা) বাস কৰিছিল, যাক সুগ্ৰীৱে সকলো সময়তে পূজা কৰিছিল। সুগ্ৰীৱক বন-ৰাজ্য কিষ্কিন্ধাৰ শাসক আৰু বান্দৰৰ ৰজা হিচাপে উল্লেখ কৰা হৈছে। বান্দৰ সৈন্য, ভালুক আদি তেওঁৰ আনুগত্য আছিল। লংকা বিজয়ৰ পিছত ৰাম পুনৰ কিষ্কিন্ধালৈ উভতি আহে আৰু বালি পুত্ৰ অংগদক কিষ্কিন্ধাৰ কোঁৱৰ ঘোষণা কৰে।
বাহ্যিক সংযোগ
শ্ৰেণী:ৰামায়ণ
জান্নাত
শ্ৰেণী:ইছলাম ধৰ্ম জান্নাত (جنّة) হ'ল ইছলামিক পৰিভাষা অনুযায়ী, পাৰ্থিৱ জীৱনত যিসকল মুছলিমে আল্লাহৰ আদেশ, নিষেধ মানি চলিব আৰু পৰকালত হিচাপত যাৰ পাপতকৈ পুণ্যৰ ভৰ বেছি হ'ব আৰু আল্লাহৰ সন্তুষ্টি লাভ কৰিব সিহঁতৰ বাবে আল্লাহে যিবোৰ স্বৰ্গ প্ৰস্তুত কৰি ৰাখিছে।
■ জান্নাত এটা আৰবী শব্দ, যাৰ শাব্দিক অৰ্থ হ'ল "বাগান" বা "উদ্যান।" প্ৰচলিত ভাৰতবৰ্ষৰ কিতাপবোৰত ইয়াক বেহেশ্ত বুলিও নামকৰণ কৰা হৈ থাকে।
সাৰদা বেজবৰুৱা
সাৰদা বেজবৰুৱা যোৰহাট মহাবিদ্যালয় (একত্ৰিত)ৰ অধ্যক্ষা আৰু যোৰহাটৰ এগৰাকী বিশিষ্টা শিক্ষাবিদ আছিল। তেওঁ যোৰহাট জিলাৰ তৰাজানৰ নিৱাসী আছিল। তেওঁৰ প্ৰকৃত নাম আছিল সাৰদা নায়াৰ।
জীৱনী
সাৰদা নায়াৰৰ জন্ম হৈছিল কেৰালাত। তেওঁ মাদ্ৰাজৰ প্ৰেচিডেন্সি কলেজৰ পৰা ইংৰাজী সাহিত্যত সুখ্যাতিৰে স্নাতকোত্তৰ ডিগ্ৰী গ্ৰহণ কৰিছিল। তাৰ পাছতেই মাদ্ৰাজতেই শিক্ষকতা আৰম্ভ কৰিছিল। সেই সময়ত ডাঃ নীলকমল বেজবৰুৱাৰ সৈতে পৰিচয় হোৱাত বিবাহপাশত আৱদ্ধ হৈছিল। বিবাহসূত্ৰে তেওঁ সাৰদা নায়াৰৰ পৰা সাৰদা বেজবৰুৱা হ’ল। বেজবৰুৱা পৰিয়ালৰ বোৱাৰীৰূপে আহি সাৰদা বেজবৰুৱাই যোৰহাটত নিউ যোৰহাট কলেজ প্ৰতিষ্ঠা কৰিছিল। পৰৱৰ্তী কালত নিউ যোৰহাট কলেজ আৰু যোৰহাট কলেজ একত্ৰিত হৈ যোৰহাট কলেজ (একত্ৰিত) হৈছিল। ১৯৭১ চনৰ পৰা ১৯৮৫ চনলৈ সুদীৰ্ঘ ১৪ বছৰ কাল যোৰহাট মহাবিদ্যালয় (একত্ৰিত) অধ্যক্ষাৰূপে কাৰ্যনিৰ্বাহ কৰিছিল। যোৰহাট কলেজৰ পৰা অৱসৰ লোৱাৰ পাছতো তেওঁ যোৰহাটৰ বিভিন্ন শিক্ষানুষ্ঠানৰ পৰিচালনা সমিতিৰ সৈতে জড়িত আছিল।
মৃত্যু
সাৰদা বেজবৰুৱাৰ ২০১৩ চনৰ ৮ ডিচেম্বৰৰ নিশা ১১-৫৫ বজাত ৮৮ বছৰ বয়সত কলকাতাত মৃত্যু হয়।
তথ্য সংগ্ৰহ
শ্ৰেণী:অসমৰ ব্যক্তি শ্ৰেণী:অসমীয়া শিক্ষাবিদ শ্ৰেণী:মৃত ব্যক্তি
আন্তঃৰাজ্যিক ছাত্ৰ জীৱন দৰ্শন
আন্তঃৰাজ্যিক ছাত্ৰ জীৱন দৰ্শন (Students' Experience in Inter-state Living) অখিল ভাৰতীয় বিদ্যাৰ্থী পৰিষদৰ এক প্ৰকল্প। উত্তৰ-পূব ভাৰতক অৱশিষ্ট ভাৰতৰ সৈতে একাত্মতা ভাৱেৰে যুক্ত কৰি এই অংশৰ যুৱ প্ৰজন্মক প্ৰকৃত দিকদৰ্শণ আৰু প্ৰশিক্ষণেৰে আগবঢ়াই নিয়াই এই প্ৰকল্পৰ মুখ্য উদ্দেশ্য। ১৯৬৬ চনৰ পৰা আৰম্ভ হোৱা এই প্ৰকল্পই এইবাৰ সোণালী জয়ন্তী বৰ্ষ উদযাপন কৰিছে।